text:
CHITSAUKO 8
Akatsungirira Pasinei Nezvinhu Zvaiodza Mwoyo
1. Nei vanhu vakawanda muShiro vakanga vachishungurudzika uye vachichema?
SAMUERI aishungurudzika sezvaiita vanhu vaiva muShiro. Zvaiita sokuti vanhu vose vaiva mutaundi racho vakanga vachichema. Mudzimba ngani mainzwika kuchema kwevakadzi nevana, vachichema vanzwa kuti vanababa, varume, vanakomana, vanun’una nemadzikoma vakanga vasingazodzoki kumba? Tinongoziva chete kuti vaIsraeri vakanga varasikirwa nemasoja 30 000 pavakakundwa zvinotyisa nevaFiristiya nguva pfupi vabva kurasikirwa nemasoja 4 000 pane kumwe kurwisana.—1 Sam. 4:1, 2, 10.
2, 3. Matambudziko api aitevedzana akaita kuti Shiro inyadziswe uye irasikirwe nokukudzwa?
2 Iroro raingova rimwe rematambudziko aizotevedzana. Vanakomana vaviri vakaipa voMupristi Mukuru Eri, Hofini naFiniyasi, vakanga vabuda muShiro neareka tsvene yesungano. Areka iyi inokosha iyo yaiva chiratidzo chokuvapo kwaMwari yaiwanzochengeterwa muNzvimbo Tsvenetsvene yetebhenekeri—temberi yakaita setende. Vanhu vakabva vaenda neAreka yacho kuhondo, vachifunga zvisiri izvo kuti yaizoshanda sedumwa yoita kuti vakunde. Asi vaFiristiya vakatora Areka yacho, ndokuuraya Hofini naFiniyasi.—1 Sam. 4:3-11.
3 Tebhenekeri yokuShiro yakanga yava nemazana emakore ichiremekedzwa nokuti ndimo maichengeterwa Areka yacho. Iye zvino yakanga yaenda. Paakangonzwa izvi, Eri aiva nemakore 98 akadonha pachigaro chake negotsi achibva afa. Muroora wake, akanga afirwa nomurume musi iwoyo chaiwo, akafa achisununguka mwana. Asati afa, akati: “Kukudzwa kwabva pakati paIsraeri, kwatapwa.” Zvechokwadi, Shiro yaisazombofazve yakaita sezvayaimbova.—1 Sam. 4:12-22.
4. Tichakurukurei muchitsauko chino?
4 Samueri aizoita sei nezvinhu izvi zvaiodza mwoyo zvikuru? Kutenda kwake kwaizova kwakasimba here zvokukwanisa kubatsira vanhu vakanga vasingachadzivirirwi uye vasingachafarirwi naJehovha? Dzimwe nguva mazuva ano, tose tingatarisana nenhamo uye zvinhu zvinoodza mwoyo zvinoedza kutenda kwedu, saka ngationei zvimwe zvatingadzidza kubva kuna Samueri.
“Akaita Kuti Pave Nokururama”
5, 6. Bhaibheri rinotaura nezvei munguva inosvika makore 20, uye Samueri akanga achiitei munguva iyoyo?
5 Iye zvino Bhaibheri rinombosiya kutaura nezvaSamueri rotaura nezveAreka tsvene, richitiratidza kuti vaFiristiya vakatambura zvakadini pamusana pokutora areka uye kumanikidzwa kwavakaitwa kuti vaidzose. Bhaibheri parinozotaurazve nezvaSamueri, panenge papfuura makore 20. (1 Sam. 7:2) Akanga achiitei mumakore iwayo? Hatifaniri hedu kuita zvokufungidzira.
6 Makore 20 aya asati atanga, tinoudzwa kuti, “shoko raSamueri rakaramba richienda kuvaIsraeri vose.” (1 Sam. 4:1) Nhoroondo yacho inoratidza kuti nguva yacho yapfuura, Samueri akava netsika yokushanyira maguta matatu eIsraeri, achiatenderera gore negore, achigadzirisa kusawirirana uye achipindura mibvunzo. Aibva azodzokera kumusha kwake kuRama. (1 Sam. 7:15-17) Zviri pachena kuti Samueri aigara akabatikana, uye mumakore 20 iwayo, aiva nezvakawanda zvokuita.
Kunyange zvazvo Bhaibheri risingatauri nezvaSamueri kwenguva yemakore 20, tinogona kuva nechokwadi chokuti akaramba akabatikana pakuita basa raJehovha
7, 8. (a) Samueri akaudza vanhu mashoko api pashure pemakore makumi maviri ekushanda nesimba? (b) Vanhu vakaita sei pane zvavakavimbiswa naSamueri?
7 Unzenza neuori zvaiitwa nevanakomana vaEri zvakanga zvaita kuti kutenda kwevanhu vacho kuparare. Zvinoita sokuti vakawanda vakapedzisira vava kunamata zvidhori. Zvisinei, papera makore makumi maviri ekushanda nesimba, Samueri akaudza vanhu mashoko aya: “Kana muchidzoka kuna Jehovha nemwoyo yenyu yose, bvisai vanamwari vokune dzimwe nyika pakati penyu uyewo mifananidzo yaAshtoreti, muise mwoyo yenyu kuna Jehovha musingatsauki, mushumire iye oga, uye achakununurai paruoko rwevaFiristiya.”—1 Sam. 7:3.
8 Vanhu vakanga varemerwa ne“ruoko rwevaFiristiya.” Sezvo uto raIsraeri rakanga rakundwa zvine mutsindo, vaFiristiya vakanzwa sokuti vaigona kudzvinyirira vanhu vaMwari pasina aizovaranga. Asi Samueri akavimbisa vanhu vacho kuti zvinhu zvaizonaka chete kana vadzokera kuna Jehovha. Vaida kudzokera here? Samueri akafara pavakabvisa zvidhori zvavo “vakatanga kushumira Jehovha oga.” Samueri akaunganidza vanhu kuMizpa, taundi raiva munzvimbo ine makomo kuchamhembe kweJerusarema. Vanhu vakaungana, vakatsanya, uye vakapfidza zvivi zvavo zvakawanda zvokunamata zvidhori.—Verenga 1 Samueri 7:4-6.
VaFiristiya vakafunga kuti kuungana kwevanhu vaJehovha vakanga vapfidza waiva mukana wokuvadzvinyirira
9. VaFiristiya vakawana mukana upi, uye vanhu vaMwari vakaita sei nezvengozi yacho?
9 Zvisinei, vaFiristiya vakanzwa nezvekuungana uku kukuru vachibva vati dzawira mutswanda. Vakatumira uto ravo kuMizpa kuti rinotsakatisa vanamati ivavo vaJehovha. VaIsraeri vakanzwa nezvengozi yakanga ichiuya. Vachitya, vakakumbira Samueri kuti avanyengeterere. Akavanyengeterera uye akapawo chibayiro. Panguva yokuungana ikoko kutsvene, uto revaFiristiya rakauya kuzorwisa Mizpa. Jehovha akabva apindura munyengetero waSamueri. Chaizvoizvo, Jehovha akadzvova nehasha. “Akaita kuti kutinhire noruzha rukuru zuva iroro achirwisa vaFiristiya.”—1 Sam. 7:7-10.
10, 11. (a) Nei paifanira kunge paine chinhu chisina kujairika pabhanan’ana rakaitirwa uto revaFiristiya naJehovha? (b) Hondo yakatangira kuMizpa yakaguma nei?
10 Saka, tinofanira kufungidzira here kuti vaFiristiya ivavo vainge vakaita sevana vaduku vanomhanyira kunovanda kuseri kwavanaamai vavo vachitya pavanonzwa bhanan’ana? Kwete, aya aiva masoja akashinga, akajaira zvehondo. Saka kutinhira uku kunofanira kunge kwakanga kwakasiyana nechero kupi zvako kwavainge vakambonzwa. Yaiva mhaka yokuti “ruzha rukuru” urwu rwainge rwakanyanyisa here? Ruzha rwacho rwakabva mudenga risina makore here kana kuti vakavhiringidzika nemhaka yemaungira aibva muzvikomo? Chero zvazvingava, rwakaita kuti vaFiristiya ivavo vavhiringidzike uye vatye zvikuru. Vavhiringidzika zvikuru, zvinhu zvakachinja nokukurumidza vakatanga kurwiswa nevanhu vavaida kurwisa. Varume vaIsraeri vakabuda muMizpa vachimhanya, vakavakunda, uye vakavadzingirira kwedaro refu kusvika kune imwe nzvimbo iri kumaodzanyemba kwakadziva kumadokero kweJerusarema.—1 Sam. 7:11.
11 Hondo iyoyo yakaita kuti zvinhu zvichinje. VaFiristiya vakaramba vachienda kure nevaIsraeri mumazuva ose akatevera Samueri paaiva mutongi. Vanhu vaMwari vakatanga kutora maguta avainge vambotorerwa.—1 Sam. 7:13, 14.
12. Zvinorevei kuti Samueri “akaita kuti pave nokururama,” uye unhu hupi hwakamubatsira kuti arambe ari munhu ane chiyamuro?
12 Papera mazana emakore akawanda, muapostora Pauro akanyorawo Samueri pakati pevatongi nevaprofita vakatendeka “vakaita kuti pave nokururama.” (VaH. 11:32, 33) Samueri akaita zvakanaka uye zvakarurama mumaziso aMwari uye akakurudzira vamwe kuti vaite zvimwe chetezvo. Akaramba ari munhu ane chiyamuro nokuti akamirira Jehovha nemwoyo murefu, achiramba achiita basa rake nokutendeseka pasinei nezvinhu zvaiodza mwoyo. Akaratidzawo kuti aionga. Pashure pekukunda kwakaitwa kuMizpa, Samueri akamisa dombo kuti rivayeuchidze nezvenzira iyo Jehovha akanga abatsira nayo vanhu vake.—1 Sam. 7:12.
13. (a) Tinofanira kuva neunhu hupi kana tichida kutevedzera Samueri? (b) Ndirini paunofunga kuti inguva yakanaka yokutanga kuva neunhu sehwaSamueri?
13 Iwe unoda ‘kuita kuti pave nokururama’ here? Kana zvakadaro, ungaita zvakanaka ukadzidza kubva pamwoyo murefu, kuzvininipisa uye kuonga zvakaratidzwa naSamueri. (Verenga 1 Petro 5:6.) Ndiani wedu asingadi kuva neunhu ihwohwo? Zvakanga zvakanakira Samueri kuti ave neunhu hwakadaro uye ahuratidze paainge achiri muduku, nokuti pane zvinhu zvakamuodza mwoyo zvikuru ava munhu mukuru.
“Vanakomana Venyu Havana Kufamba Munzira Dzenyu”
14, 15. (a) Chii chakaita kuti Samueri aore mwoyo zvikuru ‘paakanga atokwegura’? (b) Samueri aiva baba vane mhosva sezvakanga zvakaita Eri here? Tsanangura.
14 Patinozoverengazve nezvaSamueri, ‘akanga akwegura.’ Panguva iyi Samueri akanga ava nevanakomana vaviri vainge vakura, Joeri naAbhija, uye akavagadza kuti vamubatsire pabasa rekutonga. Zvisinei, zvinosuruvarisa kuti akavimba nevanhu vasiri ivo. Kunyange zvazvo Samueri ainge akarurama uye akatendeseka, vanakomana vake vakashandisa zvinzvimbo zvavo nenzira yeudyire, vachitsaudzira pakutonga uye vachigamuchira pfumbamuromo.—1 Sam. 8:1-3.
15 Rimwe zuva varume vakuru vaIsraeri vakaenda kunonyunyuta kumuprofita wacho akanga akwegura. Vakati, “Vanakomana venyu havana kufamba munzira dzenyu.” (1 Sam. 8:4, 5) Samueri aiziva nezvedambudziko racho here? Nhoroondo yacho haina zvainotaura. Zvisinei, kusiyana naEri, zvechokwadi Samueri akanga asiri baba vane mhosva. Jehovha akanga atsiura Eri uye kumuranga pamusana pekutadza kugadzirisa uipi hwevanakomana vake, uye kukudza vanakomana vake kupfuura Mwari. (1 Sam. 2:27-29) Jehovha haana kumbowanira Samueri mhosva yakadaro.
16. Vabereki vevana vasingateereri vanonzwa sei, uye vabereki vanogona sei kunyaradzwa nemuenzaniso waSamueri uye kudzidza pauri?
16 Nhoroondo yacho hairatidzi kunyara zvokushaya pokupinda, kunetseka, kana kuora mwoyo kwakaita Samueri paakangoziva zvakaipa zvaiitwa nevanakomana vake. Zvisinei, zviri nyore kuti vabereki vakawanda vagone kufungidzira manzwiro aiita Samueri. Munguva dzino dzakaipa, vana vakawanda havasi kuteerera zvinotaurwa nevabereki. (Verenga 2 Timoti 3:1-5.) Vabereki vari kusangana nezvinhu zvinorwadza zvakadaro vanogona kunyaradzwa nemuenzaniso waSamueri uye kudzidza pauri. Kunyange zvazvo vanakomana vake vakasarudza kusatendeseka, Samueri akaramba akatendeka. Yeuka kuti kunyange zvazvo vana vangasateerera pavanorayirwa uye pavanorangwa, muenzaniso wemubereki unogona kusvika pamwoyo yavo. Uye, vabereki vanogara vaine mukana wokuita kuti Baba vavo, Jehovha Mwari, vadade navo sezvakaitwa naSamueri.
“Tigadzirei Mambo”
17. Varume vakuru vaIsraeri vakati vaida kuti Samueri aitei, uye iye akaita sei?
17 Vanakomana vaSamueri havana kumbobvira vafungidzira kuti makaro avo neudyire zvaizoita kuti zvinhu zvisvike papi. Varume vakuru vaIsraeri vakaenderera mberi vachiti kuna Samueri: “Zvino tigadzirei mambo kuti atitonge semamwe marudzi ose.” Chikumbiro chavo chakaita sokuti vari kuramba Samueri here? Ndiyeka akanga ari mutongi wevanhu ivavo kwemakumi emakore achimiririra Jehovha. Iye zvino vaida mambo kuti ave mutongi wavo, kwete muprofitawo zvake akaita saSamueri. Marudzi ainge akavapoteredza aiva nemadzimambo uye vaIsraeri vaidawo kuva namambo! Samueri akaita sei? Tinoverenga kuti “chinhu chacho chaiva chakaipa kuna Samueri.”—1 Sam. 8:5, 6.
18. Jehovha akanyaradza sei Samueri asi panguva imwe chete achibudisa pachena kukura kwechivi chevaIsraeri?
18 Ona kuti Jehovha akapindura sei Samueri paakanyengetera kwaari nezvenyaya yacho: “Teerera inzwi revanhu pane zvose zvavanokuudza; nokuti havana kuramba iwe, asi varamba ini kuti ndive mambo wavo.” Samueri anofanira kunge akanyaradzwa chaizvo, asi uku kwaiva kunyomba Mwari Wemasimbaose kwakaipisisa kwakanga kwaitwa nevanhu ava! Jehovha akaudza muprofita wake kuti anyevere vaIsraeri nezvekutambura kwavaizoita nokuva namambo aiva munhu. Samueri paakaita zvaakaudzwa, vakasimbirira vachiti: “Aiwa, asi tichatongwa namambo.” Samueri akateerera Mwari wake sezvaakanga agara achiita uye akabva aenda akazodza mambo akanga asarudzwa naJehovha.—1 Sam. 8:7-19.
19, 20. (a) Samueri akateerera sei zvakarayirwa naJehovha zvokuti azodze Sauro samambo weIsraeri? (b) Samueri akaramba sei achibatsira vanhu vaJehovha?
19 Kunyange zvakadaro, Samueri akateerera sei? Akateerera akagumbuka uye asingakendengi here? Akabvumira kuti kuora mwoyo kukanganise mwoyo wake here, achirega kushungurudzika kuchidzika midzi? Vakawanda vangaita saizvozvo mumamiriro ezvinhu akadaro, asi kwete Samueri. Akazodza Sauro uye akabvuma kuti murume wacho akanga asarudzwa naJehovha pachake. Akatsvoda Sauro, chiratidzo chokugamuchira uye kuzviisa pasi pamambo mutsva. Akabva ati kuvanhu: “Maona munhu asarudzwa naJehovha here, kuti hapana akafanana naye pakati pevanhu vose?”—1 Sam. 10:1, 24.
20 Samueri haana kuti nangananga nezvaikanganiswa nomunhu akanga asarudzwa naJehovha asi akatarisa zvakanaka pamunhu wacho. Iye pachake, akaisa pfungwa pakuperera kwake kuna Mwari pane kuda kufarirwa nevanhu vaichinja-chinja. (1 Sam. 12:1-4) Akaitawo basa rake akatendeka, achinyevera vanhu vaMwari nezvezvinhu zvaigona kukanganisa ukama hwavo naJehovha uye achivakurudzira kuramba vakatendeka kuna Jehovha. Zvaakavaudza zvakavabaya mwoyo uye vanhu vakateterera Samueri kuti avanyengeterere. Akavapindura zvakanaka achiti: “Handingambofungi zvakadaro, kuti nditadzire Jehovha nokurega kukunyengetererai; ndichakurayiridzai munzira yakanaka neyakarurama.”—1 Sam. 12:21-24.
Muenzaniso waSamueri unotiyeuchidza kuti tisambofa tarega godo kana kurwadziwa zvichidzika midzi mumwoyo medu
21. Muenzaniso waSamueri ungakubatsira sei kana uchimboora mwoyo mumwewo munhu paanopiwa chinzvimbo kana kuti ropafadzo?
21 Wakamboora mwoyo here mumwewo munhu paakapiwa chimwe chinzvimbo kana kuti ropafadzo? Muenzaniso waSamueri unotiyeuchidza zvakasimba kuti hatimbofaniri kurega godo kana kuti kurwadziwa zvichidzika midzi mumwoyo medu. (Verenga Zvirevo 14:30.) Mwari ane basa rakawanda rinogutsa rokuti mumwe nomumwe wevashumiri vake vakatendeka aite.
“Uchachema Sauro Kusvikira Rini?”
22. Nei Samueri ainge akarurama kuona zvakanaka pana Sauro pakutanga?
22 Samueri akanga akarurama kuona zvakanaka pana Sauro; uyu aiva murume akasiyana nevamwe. Akanga akareba uye aine chitarisiko chakanaka, akanga akashinga uye akangwara asi pakutanga aizvininipisa uye aisazvikwidziridza. (1 Sam. 10:22, 23, 27) Kuwedzera pazvipo izvi, aiva nechimwe chinokosha—rusununguko rwokusarudza, kureva mano okusarudza mararamiro ake uye kuita zvisarudzo zvake pachake. (Dheut. 30:19) Akashandisa chipo ichocho zvakanaka here?
23. Sauro akatanga kurasikirwa neunhu hupi hunokosha, uye akaratidza sei kuzvikudza kwake kwaiwedzera?
23 Zvinosuruvarisa kuti munhu paanongova nesimba, kazhinji kuzvininipisa ndiko kunotanga kunyangarika paari. Pasina nguva, Sauro akatanga kuzvikudza. Akasarudza kusateerera mirayiro yaJehovha yaaiudzwa naSamueri. Pane imwe nguva, Sauro akatadza kumirira ndokupa chibayiro icho Samueri ainge akaronga kuzopa. Samueri aifanira kumururamisa zvakasimba uye akafanotaura kuti umambo hwaisazoramba huri mumhuri yaSauro. Panzvimbo pokudzidza kubva pane zvaakanga audzwa, Sauro akaramba achiita zvinhu zvakatonyanya kuipa zvinoratidza kusateerera.—1 Sam. 13:8, 9, 13, 14.
24. (a) Sauro akaratidza sei kusateerera Jehovha paakarwisa vaAmareki? (b) Sauro akaita sei paakaruramiswa, uye Jehovha akasarudza kuitei?
24 Achishandisa Samueri, Jehovha akaudza Sauro kuti arwise vaAmareki. Mirayiridzo yaJehovha yaisanganisira murayiro wokuuraya mambo wavo akaipa, Agagi. Zvisinei, Sauro haana kuuraya Agagi uyewo akachengeta zvakanakisisa pane zvinhu zvakanga zvapambwa zvaifanira kuparadzwa. Samueri paakauya kuzomururamisa, Sauro akaratidza kuti akanga achinja zvakadini. Pane kuti abvume kururamiswa achizvininipisa, akarerutsa nyaya yacho, akazviruramisa, akanzvenga nyaya, uye akaedza kunakurira vamwe nyoka mhenyu. Sauro paakaedza kunzvenga kururamiswa kwacho nokutaura kuti zvimwe zvezvakapambwa zvaiva zvokubayira kuna Jehovha, Samueri akataura mashoko anozivikanwa zvikuru okuti: “Tarira! Kuteerera kuri nani kupfuura chibayiro.” Noushingi, Samueri akatsiura murume wacho achibva azivisa zvakanga zvasarudzwa naJehovha: Umambo hwaizobviswa kuna Sauro hwopiwa mumwe—murume ari nani. *—1 Sam. 15:1-33.
25, 26. (a) Nei Samueri akachema Sauro, uye Jehovha akaruramisa sei muprofita wake zvinyoronyoro? (b) Samueri akadzidzei paakaenda kumba kwaJese?
25 Samueri akarwadziwa zvikuru pamusana pezvikanganiso zvaSauro. Akapedza usiku hwose achichema kuna Jehovha nezvenyaya yacho. Akatochema murume wacho. Samueri akanga aona kuti Sauro aiva nezvakawanda zvaaizokwanisa kuita, uye paiva nezvizhinji zvakanaka paari, asi zvino zvaitarisirwa izvozvo zvakanga zvaenda musango. Murume waaiziva akanga achinja—akanga asisina unhu hwake hwakanaka uye ainge apandukira Jehovha. Samueri akaramba kuona Sauro zvekare. Zvisinei, nokufamba kwenguva, Jehovha akaruramisa Samueri zvinyoronyoro achiti: “Uchachema Sauro kusvikira rini, ini ndamuramba kuti arege kuva mambo waIsraeri? Zadza nyanga yako nemafuta uende. Ndichakutuma kuna Jese muBhetrehema, nokuti ndagadza mambo pakati pevanakomana vake.”—1 Sam. 15:34, 35; 16:1.
26 Chinangwa chaJehovha hachitsamiri pakuvimbika kunochinja-chinja kwevanhu vasina kukwana. Kana munhu akapanduka, Jehovha anotsvaka mumwe kuti aite kuda Kwake. Saka mukweguru Samueri akarega kuchema Sauro. Arayirwa naJehovha, Samueri akaenda kumba kwaJese kuBhetrehema, kwaakaona vanakomana vakati kuti vaJese vairatidzika zvakanaka. Asi kubva pane wokutanga, Jehovha akayeuchidza Samueri kuti asangotarisa chitarisiko chete. (Verenga 1 Samueri 16:7.) Pakupedzisira, Samueri akaona mwanakomana wokupedzisira uye uyu ndiye akanga asarudzwa naJehovha—Dhavhidhi!
Samueri akaziva kuti hapana dambudziko rinoodza mwoyo rakakurisa zvokuti Jehovha anotadza kurigadzirisa, kunyange kurichinja kuva chikomborero
27. (a) Chii chakabatsira kutenda kwaSamueri kuti kurambe kuchiwedzera kusimba? (b) Unonzwa sei nezvomuenzaniso wakaratidzwa naSamueri?
27 Mumakore ake okupedzisira, Samueri akasvika pakunyatsoona zvakanga zvakanakira chisarudzo chaJehovha chokuti Dhavhidhi atsive Sauro. Sauro akava negodo rakaita kuti ade kuuraya Dhavhidhi uyewo akatsauka pakutenda. Zvisinei, Dhavhidhi akaratidza unhu hwakanaka chaizvo—ushingi, kuperera, kutenda, uye kuvimbika. Samueri ava pedyo nokufa, kutenda kwake kwakawedzera kusimba. Akaona kuti hapana dambudziko rinoodza mwoyo rakakurisa zvokuti Jehovha anotadza kurigadzirisa, kunyange kurichinja kuva chikomborero. Pakupedzisira, Samueri akafa, achisiya nhoroondo youpenyu hwakanaka hwemakore anenge 100. VaIsraeri vose vakachema kufa kwemurume iyeye akanga akatendeka uye hazvishamisi kuti nei vakadaro! Nanhasi, vashumiri vaJehovha vangaita zvakanaka kuzvibvunza kuti, ‘Ndichatevedzera kutenda kwaSamueri here?’
^ ndima 24 Samueri pachake akauraya Agagi. Mambo iyeye akaipa pamwe nemhuri yake vaisafanira kunzwirwa ngoni. Papera mazana emakore, zviri pachena kuti vazukuru vaAgagi vaisanganisira “Hamani muAgagi,” uyo akaedza kutsakatisa vanhu vose vaMwari.—Esteri 8:3; ona Zvitsauko 15 ne16 zvebhuku rino.


c: text/html

text:
VECHIDUKU VANOBVUNZA KUTI
Ndingaitei Kuti Ndirege Kunyanya Kusuruvara?
“Shamwari dzangu padzinosangana nematambudziko ndinodzibatsira kuagadzirisa uye zvinhu zvinobva zvavafambira zvakanaka. Asi vanhu vakawanda havazivi kuti pandinoenda kumba ndinonozvivharira mumba ndotanga kuchema pamusoro pematambudziko andinawo.”—Kellie.
“Pandinenge ndakaora mwoyo, ndinogara ndiri ndega. Pandinokokwa nevamwe, ndinotsvaga zvikonzero zvokuti ndisaenda. Ndinogona kuita kuti vomumhuri mangu vasaona kuti ndakasuruvara. Vanofunga kuti zviri kundifambira zvakanaka.”—Rick.
Wakambovawo nepfungwa dzakafanana nedzaKellie kana kuti Rick here? Kana zvakadaro, usakurumidza kufunga kuti pane zvisina kumira zvakanaka pauri. Chokwadi ndechokuti munhu wose anosuruvara apo neapo. Ndizvowo zvaiitika kune varume nevakadzi vakatendeka vemuBhaibheri.—1 Samueri 1:6-8; Pisarema 35:14.
Dzimwe nguva unogona kuziva zvinenge zvaita kuti usuruvare; asi dzimwe nguva ungasazviziva. Anna ane makore 19 anoti, “Hazvirevi hazvo kuti unosuruvara chete kana waomerwa noupenyu. Unogona kusuruvara chero nguva kunyange usina kana dambudziko muupenyu hwako. Hazvitsananguriki, asi zvinoitika!”
Pasinei nokuti zvii zvakakonzera—kunyange zvichiita sezvisipo—ungaitei kana wanyanya kusuruvara? Edza kuita zvinotevera:
Taura zviri kukunetsa. Paaishushikana mupfungwa, Jobho akati: “Ndichataura mweya wangu uchirwadziwa!”—Jobho 10:1.
Kellie anoti: Pashure pokutaura nemumwe munhu ndinonzwa ndarerukirwa. Pakupedzisira, mumwe munhu anenge ava kuziva dambudziko rangu. Anogona kundibatsira kukunda dambudziko racho!
Nyora zviri kukunetsa. Kana kusuruvara kwaita kuti usava netariro muupenyu, ungada kuedza kunyora papepa manzwiro auri kuita. Mumapisarema ake akafuridzirwa, dzimwe nguva Dhavhidhi aitaura nezvekusuruvara kwakanyanya kwaaiita. (Pisarema 6:6) Kunyora nezvemanzwiro akadaro kungakubatsira kuti ‘uchengetedze uchenjeri hunobatsira nemano okufunga.’—Zvirevo 3:21.
Heather anoti: Kusuruvara kunoita kuti ndivhiringidzike asi kunyora pasi zvinhu zviri kundinetsa kunondibatsira kuti ndizive zvokugadzirisa. Paunonyora nezvemanzwiro ako wobva wagadzirisa dambudziko racho kusuruvara kunobva kwadzikira.
Nyengetera nezvezviri kukunetsa. Bhaibheri rinoti kana ukanyengetera pamusoro pezvinokunetsa, ‘rugare rwaMwari runopfuura kufunga kwose rucharinda mwoyo wako nesimba rako rokufunga.’—VaFiripi 4:6, 7.
Esther anoti: Ndaiedza kutsvaka chaiita kuti ndinzwe ndakasuruvara, asi ndaichishayiwa. Ndakakumbira Jehovha kuti andibatsire kuti ndifare. Zvaindivhiringidza kuti ndaisuruvara pasina chikonzero. Pakupedzisira zvokusuruvara zvakapera. Usarerutsa simba remunyengetero!
Zvaungaita: Gara uchishandisa pfungwa dziri pana Pisarema 139:23, 24 paunonyengetera kuna Jehovha. Durura mwoyo wako uye mukumbire kuti akubatsire kuziva zviri kuita kuti usuruvare.
Kuwedzera pamazano ari pamusoro apa, pane zvinokosha zvaunogona kuwana muShoko raMwari, Bhaibheri. Kuzadza pfungwa dzako nemashoko anovaka anowanika munyaya dziri muBhaibheri kunogona kuita kuti unzwe zvakanaka.—Pisarema 1:1-3.
Kana ukaramba uchingonzwa wakasuruvara
Ryan anoti, “Mamwe mazuva ndinonzwa sokuti zviri nani kuramba ndakarara mumagumbezi.” Ryan anonetseka nechirwere chekunyanya kusuwa (depression). Vanoongorora vanoti vechiduku vanenge 25 pa100 voga voga vanonetseka nerumwe rudzi rwokunyanya kusuwa vasati vasvika pakuva vanhu vakuru.
Ungaziva sei kana uine chirwere chekunyanya kusuwa? Zvimwe zviratidzo zvinosanganisira kugara wakangoti kwindi, kungozviita zindoga, kunzwa kakusafarira zvinenge zvinhu zvose hazvo, kuchinja zvikuru pamadyiro aunoita uye kurara zvisina kutsarukana uye kungozvipa mhosva zvisina basa.
Ichokwadi kuti anenge munhu wose anombova nezviratidzo izvi pane dzimwe nguva. Asi kana zviratidzo izvi zvikaramba zviripo kwevhiki dzakati wandei, wadii kumbotaura nevabereki vako nezvekuonekwa nachiremba? Chiremba anogona kukubatsira kuona kana kusuruvara kwako kuchida kurapwa.
Kana uine chirwere chekunyanya kusuwa haufaniri kunyanya kunetseka. Vakawanda vaiva nechirwere ichi pavakarapwa vakatanga kunzwa zviri nani! Pasinei nokuti kusuruvara kwako kunokonzerwa nedepression kana kuti kwete, yeuka mashoko anonyaradza ePisarema 34:18 anoti: “Jehovha ari pedyo nevaya vakaora mwoyo; anoponesa vaya vakadzvinyirirwa.”

robotstxt: allowed

filter: keep


text:
Tekisi Basel yendege panhandare yakadzika
Transfer Service Basel inopa neTaxi Basel Airport inoshandiswa kutengesa kushandiswa kuenda uye kubva kuBasel Airport
Taxi Basel Airport - Switzerland yakazara
Taura nesu pasina chaunosungirwa uye tibvunze mutengo we teksi yako yeBasel yekuendesa ndege, kwete chete kubva kuBasel, kuSwitzerland yakawanda basa rinochengetedzwa pamatengo akakwana. Zvingave zvichibva kuZurich, Lucerne kana rimwe rimwe guta duku reSwitzerland, tichakutorera nenguva uye tinokutambudza nekuchengeteka kuenda kudivi yepamusoro.
Tekisi Basel Airport inotanga kusvika kuvanhu vane 7
Iwe unofamba semhuri here kana muboka pamwe nevanhu vane 7? Zvadaro teresi yedu yebhasikisi yebasa rekuenda kunhandare yakanakira iwe, kubva ku1 kusvika kuvanhu ve7 kusanganisira mutoro watinotakura zvakanaka kuenda kudivi rekudenga.
Ingotiidza isu, vashandi vedu vane ushamwari vachafara kukupa zano nekukuita sechipo chisina kusunga.
+ 41 78 861 35 50


text:
Rugare
Rugare, muchete kana mugaro (peace) zvinoreva kugadzikana kwenyika kana musha; pachinge pasina hondo, bishi kana bopoto. Rugare rwakakosha munyika kuitira kuchengetedzeka kwehupenyu hwevanhu, kuchengetedzwa kwepfuma, nekusimudzira mabasa ebudiriro.
Muchete kana rubvuro zvinoreva kuti zvinhu zvakamira mune zvakanaka (satisfactory state of affairs).
- Kuita muchechetere, kuteramisa (make peaceful) zvichireva kuwadzanisa kana kuunza kugadzikana.
- Kuva nezivambira kana kuvamba (seek a quarrel). Vemamwe matunhu vangati kuva neziyambira kana kuyamba.??
Mamwe Mashoko[chinja | edit source]
- Dendemaro (1. Peace) apa kureva rugare.
- Madhunamutuna (Disorder - civil). Pasi paita madhunamutuna: the world is in an unsettled state.


text:
Gusi
Gusi kana sekwe (goose in English) ishiri inowanikwa musango ichiwanikwawo yakapfuyiwa pamusha. Gusi rine mumhu wakakura kufanana nedhadha nekutodarika.
Gusi ndiyo shiri yenyika yeCanada uko rinowanikwa musango zvirusei munguva yokunge kuchidziya. Nyika iyi inoitawo mamwe magusi anogarako munguva yechando. Nyika iyi haitenderi kuti magusi emusango aurawe nokuda kwekuti akambenge opera vanhu vachiramba vachibaya nokuda nyama yawo.
Kune mana muHarare anonzi Dzivarasekwa, kuti zita iri rine chekuita neahiri inonzi sekwe?


text:
Chii Chinonzi “Evhangeri yaJudhasi”?
MUNA April 2006, munyika dzakawanda mapepanhau akabudisa nyaya dzaishamisa dzokuti chimwe chikwata chenyanzvi chakanga chichibudisa chinyorwa chekare chakanga chichangobva kuwanikwa chinonzi “Evhangeri yaJudhasi.” Nyaya dzacho dzaiti nyanzvi dzinofunga kuti chinyorwa ichi chinochinja zvachose maonero atinoita Judhasi, mudzidzi uya akatengesa Jesu. Nyanzvi idzodzo dzinoti Judhasi aiva gamba nokuti aiziva zvaifungwa naJesu uye akaita zvaakanga akumbirwa naJesu zvokuti amutengese kuti aurayiwe.
“Evhangeri yaJudhasi” ndeyechokwadi here? Kana iri yechokwadi, zvinoreva here kuti ine zvimwe zvinhu zvatanga tisingazivi nezvaJudhasi Iskariyoti, Jesu Kristu kana kuti vaKristu vepakutanga? Inofanira here kuchinja maonero atinoita Jesu nezvaakadzidzisa?
“EVHANGERI YAJUDHASI” YAKAWANIKWA SEI?
Hazvinyatsozivikanwi kuti “Evhangeri yaJudhasi” yakawanikwa sei. Hatizivi kuti yakawanikwa nani uye kupi asi chatinoziva ndechokuti mumwe munhu akazoita kuti iiswe pamusika unotengeswa zvinhu zvekare nechokunopera kwema1970 kana kuti kutanga kwema1980. Zvinoita sokuti yakawanikwa kuIjipiti muna 1978 muguva raiva mubako. Yaiva imwe yemagwaro mana aiva mubhuku rekare rakanyorwa mumutauro unonzi Coptic wakabuda mune wechiEgyptian chekare.
Bhuku racho iro rakanga rakaputirwa nedehwe, rakatanga kusakara nokukurumidza parakabviswa kuEgypt kwarakanga rakachengetedzwa kwemakore akawanda uko kune mamiriro okunze anopisa. Nyanzvi shoma dzakaratidzwa bhuku racho muna 1983 asi dzakanga dzisingakwanisi kuritenga nokuti raidhura zvisingaiti. Bhuku racho harina kuchengetedzwa zvakanaka kwemakore akatevera zvichibva zvaita kuti ritowedzera kusakara nokukurumidza. Mugore ra2000 bhuku racho rakazotengwa nemumwe mukadzi wokuSwitzerland aiita zvokutenga nokutengesa zvinhu zvekare. Akazoripa boka renyanzvi dzinoshanda dzichitsigirwa nesangano rinonzi Maecenas Foundation for Ancient Art uye reNational Geographic Society. Nyanzvi dzacho dzakabva dzapiwa basa rakaoma rokuti dzibatanidze mapepa acho kunyange zvazvo zvimwe zvipenga zvacho zvakanga zvava zvidiki chaizvo. Nyanzvi idzi dzaifanira kuongorora kuti bhuku racho rakanyorwa rini uye dzaifanirawo kurishandura.
Imwe ongororo yavakaita yakaratidza kuti bhuku racho rinenge rakanyorwa makore anenge 1 800 kana kuti 1 700 akapfuura. Asi nyanzvi idzi dzaifungidzirawo kuti “Evhangeri yaJudhasi” iri mumutauro weCoptic yakatoshandurwa kare kupfuura apa kubva muchiGiriki chakashandiswa pakuinyora. Saka “Evhangeri yaJudhasi” yakanyorwa rini muchiGiriki uye zvii zvaiitika payakanyorwa?
“EVHANGERI YAJUDHASI” NDEIMWE YEEVHANGERI DZEVAGNOSTIC
Chinyorwa chinonzi “Evhangeri yaJudhasi” chakatanga kutaurwa nezvacho muzvinyorwa zvaIrenaeus uyo aizivikanwa semunyori wezvechiKristu akararama makore anenge 1 850 akapfuura. Irenaeus akanyora mubhuku rake rinonzi Against Heresies nezverimwe remapoka echitendero aidzidzisa zvaaipokana nazvo achiti: “Vanotaura nezvaJudhasi mutengesi vachiti ainyatsoziva zvinhu izvi, uye kuti iye chete ndiye aiziva chokwadi pane vamwe vose, zvichibva zvaita kuti akwanise kuita zvavaisanzwisisa zvokutengesa [Jesu]. Akabva aita kuti zvinhu zvose zvivhiringidzike kudenga nepanyika. Vanotaura nezvengano iyi yenhema vachiti ndizvo zvakaitika uye vakaipa zita rokuti Evhangeri yaJudhasi.”
“Haisi Evhangeri yakanyorwa panguva yaJudhasi nemumwe munhu ainyatsomuziva”
Chinangwa chaIrenaeus chaiva chokuratidza kuti dzidziso dzakawanda dzevaKristu vainzi vaGnostic avo vaizviti vane ruzivo rusina vamwe, dzaiva dzenhema. VaGnostic vakanga vari mapoka akawanda ezvitendero uye boka rimwe nerimwe raiva nemanzwisisiro aro nematsananguriro araiita zvaraifunga kuti ndicho chokwadi nezvechiKristu. VaGnostic vaitora dzidziso dzavo mumabhuku avaizvinyorera ayo akazowedzera kuwanda makore anenge 1 900 akapfuura.
Mabhuku evaGnostic ainyanya kutaura kuti vaapostora vaJesu vakakurumbira vakanga vasinganzwisisi zvaaidzidzisa uye kuti Jesu akataura imwe dzidziso yakangonzwisiswa nevashomanene. * Vamwe vaGnostic vaidavira kuti nyikadzimu yakanaka kupfuura nyika yatinogara yavakafananidza nejeri. Saka vaiti “mwari musiki” anotaurwa muMagwaro echiHebheru aiva mudiki kana zvichienzaniswa navanamwari vavo vavaidavira. Vaidavira kuti munhu aiva ne“ruzivo” rwechokwadi ndiye aigona kunzwisisa kuti munhu anofanira kusiya muviri wake wenyama kuti asununguke.
“Evhangeri yaJudhasi” inotorerwa padzidziso iyoyo. Inotanga nemashoko okuti: “Aya ndiwo mashoko aJesu aakaudza Judhasi Iskariyoti pasina vamwe vanhu kwemazuva masere ayo akaguma pangosara mazuva matatu kuti [Jesu] apemberere Paseka.”
Kuti iyi ingava ndiyo evhangeri yaitaurwa nezvayo naIrenaeus here, iyo inofungidzirwa kuti yakanga yava nemazana emakore yakarasika? Marvin Meyer uyo aiva mumwe wechikwata chakatanga kuongorora uye kushandura bhuku racho, anoti tsanangudzo pfupi yaIrenaeus “inonyatsoenderana neEvhangeri yaJudhasi iri mumutauro weCoptic.”
NYANZVI HADZINA CHOKWADI NEMATSANANGURIRWO AJUDHASI MUEVHANGERI YACHO
“Evhangeri yaJudhasi” inoti Jesu akaseka achitsvinyira vadzidzi vake pavakaratidza kuti vakanga vasina ruzivo rwechokwadi. Inotiwo pavaapostora 12 vaJesu, Judhasi ndiye chete ainyatsonzwisisa Jesu. Ndokusaka Jesu aimuudza pasina vamwe “zvinhu zvaiva zvisingazivikanwi zvoumambo.”
Chikwata chenyanzvi dzakatanga kushandura “Evhangeri yaJudhasi” chainyanya kutevedzera zvakanga zvataurwa naIrenaeus nezveevhangeri yacho. Vakashandura vachiti Judhasi aifarirwa naJesu semudzidzi aizonzwisisa zvinhu zvakanga zvisingazivikanwi nevamwe uye “aizopinda muumambo.” Vaitiwo kunyange zvazvo vaapostora vaizotsvaka mumwe munhu wokutsiva Judhasi, Judhasi aizova “mweya wechi13” uye “aizowana mubayiro unopfuura [wevamwe vadzidzi]” nokuti Jesu akamuudza kuti “uchandibatsira kuti ndisiye muviri wangu wenyama.”
Vanyori vane mabhuku akawanda akatengeswa vakadai saBart Ehrman naElaine Pagels, avo variwo nyanzvi dzakakurumbira dzechiKristu chepakutanga uye chiGnostic, vakabva vangobudisa mabhuku avo aitaura nezve“Evhangeri yaJudhasi” ayo aiva akafanana chaizvo nezvaiva zvashandurwa nechikwata chepakutanga. Zvisinei, pasina nguva dzimwe nyanzvi dzakadai saApril DeConick naBirger Pearson dzakaratidza kunyunyuta. Dzakati sangano reNational Geographic Society rakangomhanyira kubudisa chinyorwa chacho chekare richida kungotsvaka mbiri. Nyanzvi idzi dzaitiwo sangano iri rakanga risina kutevedzera matanho anofanira kuitwa okuti dzimwewo nyanzvi dzitange dzaongorora bhuku risati rabudiswa kune voruzhinji.
Panyanzvi dzakaongorora chinyorwa ichi, hapana yakataura kuti chine nhoroondo yechokwadi yezvakaitika kare
DeConick naPearson vakashanda vakazvimiririra uye mumwe nomumwe akapa mhedziso yokuti vashanduri vepakutanga vakanga vashandura zvisizvo zvimwe zvikamu zvinokosha zvebhuku racho rakanga raita zvipenga. DeConick paakashandura bhuku racho akati Jesu aiti Judhasi aiva “Dhimoni rechi13” kwete “mweya wechi13.” * Uye akati Jesu akanyatsoudza Judhasi asingapotereri kuti aisazopinda “muumambo.” DeConick akashandurawo kuti Jesu haana kuudza Judhasi kuti ‘aizopfuura’ vamwe vadzidzi, asi akamuudza kuti: “Uchaita zvinhu zvakaipa kupfuura vamwe vose nokuti uchaurayisa muviri wangu.” DeConick aiona sokuti “Evhangeri yaJudhasi” ingano yekare yakanyorwa nevaGnostic inotsvinyira vaapostora vose. Saka mhedziso yakasimba yaDeConick naPearson ndeyokuti “Evhangeri yaJudhasi,” hairatidzi kuti Judhasi igamba.
NYAYA YE“EVHANGERI YAJUDHASI” INOTIDZIDZISEI?
Zvisinei nokuti nyanzvi dzinoona Judhasi womuevhangeri yacho segamba here kana kuti sedhimoni, panyanzvi dzakaongorora chinyorwa ichi, hapana yakataura kuti chine nhoroondo yechokwadi yezvakaitika kare. Bart Ehrman anoti: “Haisi Evhangeri yakanyorwa naJudhasi uye haitomboratidzi kuti yakanyorwa naye. . . . Haisi Evhangeri yakanyorwa panguva yaJudhasi nemumwe munhu ainyatsomuziva . . . Saka harisi bhuku rinogona kutiudza zvimwe zvinhu zvakanyatsoitika panguva yaJesu.”
“Evhangeri yaJudhasi” yakanyorwa nevaGnostic makore anenge 1 800 akapfuura uye pakutanga yaiva muchiGiriki. Nyanzvi hadzinyatsozivi kuti “Evhangeri yaJudhasi” ichangobva kuwanikwa ndiyo here yaitaurwa naIrenaeus. Asi “Evhangeri yaJudhasi” inopa uchapupu hwakajeka hwokuti pane imwe nguva vaKristu venhema vakatanga kudzidzisa dzidziso dzavo zvikaita kuti pagume pava nemapoka akasiyana-siyana aikwikwidzana. Pane kutaura kuti Bhaibheri nderenhema, “Evhangeri yaJudhasi” inosimbisa chokwadi chenyevero dzevaapostora dzakadai seyaPauro iri pana Mabasa 20:29, 30 inoti: “Ndinoziva kuti kana ndaenda . . . pakati penyu pachamuka varume vachataura zvinhu zvisina kururama kuti vatsause vadzidzi vavatevere.”
^ ndima 11 Evhangeri idzi dzinowanzopiwa mazita evanhu vavanoti ndivo vainyatsonzwisisa dzidziso dzaJesu dzechokwadi, sezvakaita “Evhangeri yaTomasi” uye “Evhangeri yaMariya Magadharini.” Pakawanikwa zvinyorwa izvi zvekare zvinenge 30.
^ ndima 18 Nyanzvi dziya dzinoti Judhasi idhimoni muchinyorwa chacho uye kuti ainzwisisa Jesu zviri nani kupfuura vamwe vadzidzi, dzinoti izvi zvakafanana nematauriro akaita madhimoni anotaurwa nezvawo munhoroondo dzeEvhangeri dziri muBhaibheri ayo akataura zvakarurama kuti Jesu aiva ani.—Mako 3:11; 5:7.


text:
Makambani aya anoti akatarisana nematambudziko munyaya dzemutengo wemagetsi, kuwanikwa kwemari yekuwedzera mabasa pamwe nezvimwe zvaanoshandisa zvisiri kuwanikwa.
Ongororo yakabuda nemusi weMuvhuro inotarisa mamiriro ezvinhu munyaya dzezvicherwa inonzi “State of the Mining Industry Survey” inoti makambani ose anochera zvicherwa, kusanganisira Anglo Platinum, Caledonia Mining Corporation nemamwe, haakwanise kuwedzera vashandi mari gore rinouya.
Makambani aya anoti akatarisana nematambudziko munyaya dzemutengo wemagetsi, kuwanikwa kwemari yekuwedzera mabasa pamwe nezvimwe zvaanoshandisa zvisiri kuwanikwa.
Asi vashandi vari kuchema chema vachitiwo zvinhu zvavaomera sezvo mitengo yezvinhu iri kuramba ichiita chamurambamhuru.
Gore rapera mari inotambiriswa mushandi yepasi pasi yakawedzerwa kusvika pamadhora mazana maviri ane makumi mana nematanhatu emadhora.
Kunyange hazvo vemakambani vari kuti zvinhu zvavaomera, mutevedzeri wegurukota rezvezvicherwa, VaFred Moyo, vakaudza Studio 7 kuti vari kuyedza napose pavanogona kudzikisa mitero kumakambani aya kuti awane chouviri.
Asi zvinhu zvinenge zvaramba zvakaitawo manyama amire nerongo sezvo kambani yeZesa yave kuda mari pamberi kubva kumakambani aya kuti ikwanise kubhadhara magetsi ayiri kutenga kuEskom yekuSouth Africa.
Hatina kukwanisa kubata mutungamiri weChamber of Mines, VaToendepi Muganyi, sezvo vanzi vange vari mumusangano.
Mutungamiri wesangano revashandi reNational Mine Workers' Union of Zimbabwe, VaNdodana Sithole, vanoti vari kushungurudzwa nemashoko ekusawedzerwa mari kwevashandi.


text:
Muchaneta Chimuka
SANGANO reMedecins Sans Frontieres/Doctors Without Borders (MSF) rinoti kusawaniswa ruzivo rwakakwana rwuri pamusoro pezveutano kune veruzhinji kuri kukonzera kunyuka kwezvirwere zvepabonde uye kushungurudzwa kwevanhukadzi pabonde.
Sangano iri rinoti vanhu 7 400 vakapindana netsekwende dzekumbunyikidzwa nenzira dzepabonde vakawaniswa rubatsiro rwekurapwa uye kupangwa mazano pachena kukiriniki yeMSF inodaidzwa kunzi Edith Opperman Clinic iri kuMbare, muHarare kubvira gore ra2011.
“Pavanhu ava, chikamu che43% bedzi ndicho chakakwanisa kutsvaga rubatsiro rwekunorapwa mukati memaawa 72 kuti vange vachidzivirirwa kubva mukutapurirwa zvirwere zvepabonde, HIV uye kubata pamuviri. Sesangano reMSF, tinokurudzira veruzhinji kuti vakasike kutsvaga rubatsiro pavanenge vambunyikidzwa nekuti kunonoka kunowedzera matambudziko,” vanodaro Dr Daniela Garone, avo vanova MSF Medical Coordinator muZimbabwe.
Vanoti kushungurudzwa nenzira yebonde chinhu chinokanganisa munhu zvekuti vamwe vanogumisira votora upenyu hwavo, kukuvadzwa kana kutapurirwa utachiona hweHIV nekupihwa pamuviri pasina kurongeka.
“Zvisinei nematanho ose atiri kutora seMFS kuti tideredze kunonoka kumhan’arwa kwenyaya dzechibharo pakati pemadzimai nevarume, takaona kuti kune zvimwe zvikonzero zvinoita kuti vanhu vanonoke kumhan’ara zvakadai senyaya dzerusarura, kushaya moyo wakanaka kwevamwe varapi, kushaya ruzivo nezvekuipa kwenyaya idzi kune veruzhinji uye kuparara kwewanano pakati pezvimwe zvikonzero,” vanodaro Dr Garone.
Dr Garone vanoti pakati pevanhu 7 400 avo vakarapwa nesangano ravo, chikamu che68% ndechevana vari pasi pemakore 14 uye chikamu che84% chenyaya idzi vapari vemhosva vanhu vanotozivikanwa nemunhu anenge ambunyikidzwa apo vazhinji vacho vari nhengo dzemhuri kana vashandirwi.
Ongororo yakaitwa nesangano iri inoratidza kuti nyaya dzemhirizhonga yepabonde dziri kunyanya kuitika munzvimbo dzinogara veruzhinji sekuMbare, mumakombi kana kumisika.
Sangano reMSF riri kushanda nedzimwe nhengo dzemunharaunda iyi dziri munyaya dzezvemitambo, mimhanzi dzinova dzakabatsira zvikuru mukushambadza mashoko echenjedzo pachirongwa che16 Days of Activism Against Gender Based Violence.
“Kumbunyikidzwa kwevanhu pabonde, vangava varume kana madzimai nevasikana vanenge vari kusangana neizvi, tinoti zvinhu zvisingatambirike mukurarama kwedu.
“Hazvidiwe zvachose nekudaro ngatirwirei kupedza nyaya idzi pamwe nekubvisa nyaya dzerusarura idzo dzinoita kuti vanhu vasabuda pachena apo vanombunyikidzwa kodzero dzavo nekuti zvinoita kuti vakundikane kurapwa nenguva,” vanodaro Dr Garone.
Zvakadai, sangano reMSF rakabatana nevaimbi veHouse of Smiles richaparura rwiyo nefirimu nedonzvo rekurwisa nyaya dzemhirizhonga yepabonde. MSF ichashanda nevaimbi vanoshanganisira Edith weUtonga naRas Caleb.


text:
VECHIKURU vagara vachizvitaura kuti, “Mukadzi wemuridzi siyana naye” asi kune vamwe vanoisa zvitanda munzeve vachitoti “ndiye anoita”.
Pane murume wekusada kudarikwa nemarokwe kumapurazi akagariswa vanhu patsva ekuMount Arthur, kwaNenguwo kuMarondera, uyo anonzi akazogadzirwa nemishonga yerukwa kana kuti rukawo apo akashinha nemudzimai wemuridzi ndokuzofa ava chirema apo sikarudzi yake yakareba zvekuzvuzvuruka nepasi.
Cloudy Chorira (ARIPAMUFANANIDZO) anonzi akazofa nekunwa muchetura apo akanga ashungurudzwa nedambudziko rekurebenuka kwesikarudzi yake.
Mukutaurwa kwazvo, zvinonzi sikarudzi yemurume uyu yaingorebenuka zvisinganzwisisike, pane dzimwe nguva ichimbozvimba nekumbony’ura mudumbu.
Muchakabvu uyu anonzi akanga adanana nemudzimai wemumwe muvakidzani wake (zita tinaro).
Hatina kukwanisa kuwana zita remudzimai wemuvakidzani wekunzi aidanana naCloudy sezvo achinzi akadzingirwa kumusha kwake kuMberengwa arambwa nekuda kwenyaya iyi.
Zvichakadai, pane mashoko anoti muridzi wemukadzi wekudanana naCloudy akafawo mutsaona yemotokari kwaMurehwa svondo rapera uko akange atamira nguva pfupi yadarika zvichitevera kubuda kwenyaya yemudzimai wake.
Vagari venzvimbo iyi, iyo iri mumugwagwa unobva kuHarare uchienda kuHwedza, vanoti vakashamiswa zvikuru nemhando yedenda rakabata Cloudy.
Muzukuru wemushakabvu, Chamunorwa Gwasira (24), akatsinhira nyaya iyi achiti firo yasekuru vake yainge yakaoma uye yakavasiya vazere nekutya.
“Sekuru Cloudy vakadanana nemudzimai wemuridzi apo murume wemudzimai uyu anonzi akasvika pakutsvaga rukwa ndokupinga mukadzi wake. Nhengo yavo yakatanga kureba zvekudarika makumbo avo, dzimwe nguva ichimbony’ura zvekutadza kuoneka. Sekuru vakazonwa muchetura varwadziwa, aiva mashura chaiwo,” akadaro Gwasira.
“Sekuru vakatoshevedza hama dzavo vakadura kuti vakadanana nemudzimai wemunhu. Vehukama vakatombonoona murume uyu kuti vamuripe. Murume uyu akaramba kuripwa achiti hapana zvaaiziva, saka nekufamba kwaiita hama dzichiedza kubatsira zvichiramba, sekuru vakazonwa muchetura ndokufa. Sekuru vaiva vakaroora vachitova nemhuri yavo uye kwaingova kusada kudarikwa nemarokwe chete kunonyenga mudzimai wemumwe,” akadaro Gwasira.
Sekuru vaCloudy, VaChester Chakanyuka, vakati:
“Ini ndakangozvinzwa, asi zvakawanda hapana zvandinoziva.”
Mumwezve muzukuru mumhuri iyi, VaSimboti Gwasira, vakati vanozviziva kuti sekuru wavo akafa achitambura mushure mekudanana nemudzimai wemunhu.
“Sekuru vakarwara ndokubuda pachena tikazoenda isu kuvanhu ava tichiti tiripe, tichida kusunungura hama yedu sezvo yakanga yabvuma mhosva. Murume wemukadzi uyu akaramba achiti hapana izvo aiziva nekuda kwenyaya iyi achiti aisaziva kuti mudzimai wake akaiswa nani rukwa.
“Akati mukadzi wake akagadzirwa kumasowe uko akamboenda. Takamboenda kumusha kwemudzimai uyu kuMberengwa tichida kuti titaurirane asi zvakaramba,” vakadaro VaSimboti.
“Mhosva iyi hatina kumboiramba vanhu vose vari vapenyu, taida kutaurirana. Zvino Cloudy akafa, uyuwo muridzi wemudzimai tiri kunzwa kuti akafawo netsaona yemotokari kwaMurehwa kwaange ave kugara. Zvino nyaya iyi ichataurwa nani vose zvavafa? Ukuwo mudzimai ari munyaya iyi akaenda kumusha kwake.
“Chokwadi ndechekuti munhu akagadzira sekuru vangu uyu aisada kuti vararame apo akaramba kuti hapana zvaaiziva nekuda kwenyaya iyi. Akarambirei kuripwa?” vakadaro.
Mudzimai waCloudy, Mai Forget Kambarami, vakazotaurwa navo panhare sezvo pakashanyirwa nzvimbo iyi vaisavapo ndokuti havadi kutaura zvakawanda.
“Ini semudzimai wemufi handikwanise kutaura nemi nekuti munondifungisa zvinhu zvakadarika. Kuda kundifungisa kuti ndirwadziwe here? Regai ndigokupai nhamba dzevakoma vemurume wangu mugotaura navo. Ini handina chandinogona kutaura, ko sei musina kuuya pakaitika nyaya iyi? Mave kuzouya nhasi tanzwa kuti iye murume wemudzimai wemhosva akashaika?” vakadaro.
Mukoma waCloudy, VaChinyangare, vakataurwa navo panhare vakaramba zvakare kutaura zvakawanda apo vakadya magaka mambishi vachiti:
“Maiva kupi pazvakaitika, mave kuda kuzviziva nhasi? Handidi kuti nyaya iyoyo ibude munhau. I dont need it to be published. Ivo vakambotanga kukupai mashoko iwayo ngavakupei zvose kwete ini.”
Nyaya iyi inonzi yakasvitswa kwasabhuku wenzvimbo iyi avo vanonzi vakaedzawo kuyananisa mhuri idzi asi zvikashaya basa.
Pakashanyirwa nzvimbo iyi, sabhuku vakangozivikanwa nekuti VaCheni, havana kuonekwa sezvo pamusha pavo paingova nemadzimai avo maviri.
Mudzimai mudiki wasabhuku, Mai Linda Nzou Cheni (24), vakatsinhira marwariro aCloudy uyewo kuti ainge aisirwa rukwa pamudzimai wemuridzi waaidanana naye.
“Inyaya yaingotaurwa kubva Cloudy achirwara kuti akanga agadzirwa nemurume wemukadzi waaidanana naye. Nhengo yake inonzi yaimboreba kusvika mumabvi, dzimwe nguva ichidarika kusvika kuzvigunwe kutsoka. Nyaya iyi inoda muroora wavo dai aripo, ndiye anogona kuziva zvose nekuti aiti tezvara vake vakanga vasisanyare, vainge vave kungoratidza vanhu nekurwadziwa,” vakadaro.
Vahosi vasabhuku, Mai Annah Cheni (45), vakatsinhirawo vachiti:
“Ini inyaya yandaingonzwa ichitaurwa nekuti apo airwarwa handina kumbomuona kusvikira azofa, asi zvizere muno izvozvo.”
Mupurisa uyewo ari mubatsiri waShe Nenguwo, VaJustice Jugwete (40), vakatsinhira vachiti nyaya iyi yakasvitswa kudare rashe.
“Nyaya iyi yakasvika kudare seguhwa kwete zvekuti kune vakauya kuzomhan’ara. Ikurudziro yangu semupurisa wamambo kuti vanhu vakasangana nenyaya dzakadai ngavakurumidze kuenda kwamambo dzimwe nguva tingadai takamhanya-mhanya takatsvaga machiremba echivanhu akarapa murume uyu,” vakadaro.


text:
Mudhara akasvika kumba wife namaid wakagara hawo. Wife ndiye akatanga
Wife: Maswera sei daddy? Daddy ziii.
Maid: Maswera seiko baba? Mdhara zii.
Wife: Ahh ko zvaitaseiko nhai baba mwana. Kwakanaka here?
Daddy: kuchinaka chii, pakati penyu muri two pane akandipa siki...
Wife : dady kasikai kuuya kumba nhasi ndabika zvamunofarira chaizvo.
Husband : wakatanga riinhi kugona kubika LION LAGER.
Amai vakatengera mwana toy yekombi. Kakomana kakatanga kuitambisa kachideedzera kachiti "vabereki 4 4, Tafara Mabvuku kwagogo! Ko imi makamirirei? Murimhata" The mother overheard her son and was angry. She took away the toy and hid it. After a while vakanzwa tsitsi mwana wavo angonyarara. She give him the toy bck. Gare gare vakanzwa mwana akudeedzera achiti "vabereki tadzoka handei 4 4 Mabvuku, soriyi mota yanga yatorwa nekahure ketraffic!
Pese pandaienda kumichato yeshamwari dzangu vamwe ana mai vemumaraini vaingonditi ''Ko iwe ucha chatawo rinhi vamwe vari kungochata?''
Izvi zvaindirwadza chose, zvaka zopera pandaiti ndakasangana nawo panhamo ndovadzunzawo kuti: "Ko imi muchafawo rinhi wamwe venyu varikungoenda''


text:
Vagari vekuMarondera vanoti vanotambira hurongwa hwekunyoresa vavhoti hweBiometric Voter Registration, kana kuti BVR, vachiti hunoderedza mukana wekubira sarudzo.
Asi vanoti havana chivimbo chekuti komisheni yesarudzo inotungamirwa naJustice Rita Makarau inokwanisa kuita sarudzo dzakachena gore rinouya.
Vachitaura pamusangano wekutsanangura hurongwa hweBRV hwange hwakarongwa neZimbabwe Election Support Network, ZESN, mumusha weDombotombo kuMarondera neChina, vagari vemuguta iri vati vanozviziva kuti chirongwa ichi chinoderedza mukana wekubirwa.
Asi vagari ava vanoti pane zvakawanda zvinofanira kuitwa kuti nyika iite sarudzo dzakachena.
Vanotiwo sezvo pachishandiswa mitezo yavanhu yakaita sezvigunwe, maziso nezvimwe, vanhu vanogona kupinda mutsekwende yekudamburwa maoko sezvakaitikia muna 2008.
Mumwe mugari wekuMarandora, VaCheyman Mataka, vaudza musangano uyu kuti veZimbabwe Electoral Commission, Zec, vanofanira kuona kuti hurongwa hweBVR hauzoshandiswa kuti vhundutsira vanhu.
Vatiwo kunyange hazvo hurongwa uhwu hwakanaka chose asi vanoti hapana nguva yakakwana yekudzidzisa vanhu pamusoro pehurongwa uhwu.
Mashoko aya atsigirwa naAmai Viola Nyawasha vanogara mumusha weParadise avo vati vazhinji kumaruwa havana ruzivo pamusoro peBVR.
Mugari wemuMarondera, Amai Elizabeth Garimoto, vanoti kunyange hazvo vachifarira BVR chishuwo chavo change chiri chekuti vanhu vanogara kunze kwenyika dai vakwanisa kunyoresawo kuvhota vari kwavanogara.
Zec inoti ichatanga kuumba gwaro idzva resarudzo dzegore rinouya mwedzi unouya uye chirongwa ichi chichaitwa kusvika muna Mbudzi.
Pari zvino Zec iri kutoedza kuti michina iyi iyo iri kubva kumakambani ekuGermany neChina inoshanda sei isati yatanga kunyoresa vahoti.
Asi VaMsimba Ruzvidzo vanoti havana chivimbo chekuti Zec inotungamirirwa naAmai Makarau inokwanisa kuita sarudzo dzakachena.
VaRuzvidzo vaudza Studio7 kuti vanotambira zvikuru chirongwa cheBVR asi havasi kufara kuti Zec iyo inogara ichipomerwa mhosva yekubira sarudzo nekutsigira bato reZanu PF, ndiyo iri kutungamira chirongwa ichi.
Vemapato anopiksa apinda musangano wanhasi vakaita saVaFrank Chamurorwa vePeople’s Democratic Party, VaTinashe Makumbi VeProgressive Democrats of Zimbabwe vatiwo kunyange hazvo vachivimba neBVR vane zvichemo zvavowo zvikuru sei chekuti nguva yekunyoresa ishoma nechekuti komisheni yeZec inofanira kushanda yakazvimirira pasina kupindira kwehurumende.
Vati mapato ese achakwikwidza ane hurongwa hwekuona mutungamiriri wenyika pamusoro pezvichemo izvi.
Amai Heather Koga avo vanove mumwe ange akamirira ZESN pamusangano uyu vati vachatora zvichemo zvevanhu vanozvitura kuZec, hurumende neparamende.
VeZec vatadza kuuya kumusangano wanhasi vachiti vange vakabatikana nechirongwa chekuyedza mashindiro emichina yeBVR.
Hatina kukwanisa kutaura nevakuru vakuru vebato reZanu PF muMarondera kuti sei vatadza kupinda musangano wanhasi kunyange hazvo vange vakakokwa.


text:
Mwaka muZimbabwe
Chinyorwa chino chiri kutsanangura mwaka muZimbabwe.
Contents
Zhizha[chinja | edit source]
Maenza, zhizha kana zhezha (rainy season) inguva inonaya mvura vanhu vachizodyara mbesa muminda.
Matsutso[chinja | edit source]
Matsutso kana masutso (End of rainy season when crops are about to ripen) apa kureva nguva inopera mwaka wekunaya kwemvura apo zvirimwa zvinenge zvosvika kuti zvichikohwewa. Vamwe vatauri veChiKorekore vanoti mapehwe.
Chando[chinja | edit source]
Chando (winter) mwaka wekutonhora, munguva iyi vanhu vanenge vachipedzisa kukohwa kana kupura mbesa dzavo. Vatauri veChiNdau vanoti chinyamuchinga.
Chirimo[chinja | edit source]
Chirimo kana ruswiswi (springtime) iyi inguva inotevera chando apo varimi vanotanga kurima minda, miti inotanga kudenhera mashizha matsva.
Mhari (dryness, want of rain or moisture; aridness). Iri izwi rinokwanisa kuturikira chinonzi arid region kuEnglish.
Tsumo[chinja | edit source]
- Gapo rimwe harisvitsi zhizha. One spell of rain cannot (even) bring about the first crop season.


text:
HARARE —
Nhengo dzedare reSeneti neHouse of Assembly dzatsigira neChitatu kunyorwa kwakaitwa bumbiro idzva remitemo yenyika rakanyorwa nekomiti yeparamende yeCOPAC dzichiti gwaro iri rakanyorwa nevanhu nekudaro rinofanira kuendeswa kuvanhu nekukasika kuti varitambire.
Vachitura gwaro reCOPAC muparamende, VaDouglas Mwonzora veMDC inotungamirwa naVaMorgan Tsvangirai, vati hurongwa hwavo hwaisanganisira veruzhinji uye hwakaburitsa bumbiro rinofadza munhu wese.
VaMwonzora vati bumbiro iri rinofanira kuendeswa kuvanhu nechimbichimbi kuti vanoritambira nekuti nderavo.
Mamwe masachigaro eCOPAC akabata basa iri naVaMwonzora, VaPaul Mangwana veZanu PF naVaEdward Mkhosi veMDC inotunamirwa naVaWelshman Ncube,
vatendawo vanhu vemuZimbabwe nemoyo murefu wekumirira bumbiro idzva vakati ivo nekomit yavo vanofarawo chose nekukwanisa kuvanyorera kwavakaita bumbiro rinovafadza.
VaMkhosi vatenda zvikuru vatungamiriri vehurmende yemubatanidzwa vachiti ndivo vakaita kuti chirongwa chekunyorwa kwebumbiro idzva chienderere mberi mushure mekuvhiringwa kwachakaitwa nemhirizhonga pamusangano weFirst All Stakeholders Conference.
Mumiriri weMwenezi East mudare reHouse of Assembly, VaKudakwashe Bhasikiti veZanu PF, vati kupedza basa rekunyora bumbiro kwaitwa neCOPAC kunoratidza pachena kuti Zimbabwe inokwanisa kugadzirisa yega nyaya dzayo.
Museneti nhengo dzedare iri dzatiwo kunyange hazvo hurongwa kwenyora bumbiro hwainge hwakaoma, uye pakambove nekupopotedzana, zvinofadza kuti vanhu vakazobatana vakabudirira pachinangwa chekunyora bumbiro idzva.
Gurukota rinoona nezvevanhukadzi, Amai Olivia Muchena veZanu PF, vatiwo vanotarisira kuti zvizvarwa zveZimbabwe zvicharamba zvakabatana semabataniro azvakaita pakunyora bumbiro.
Amai Muchena vakurudzira veruzhinji kuti vaverenge nekunzwisisa bumbiro idzva iri.
Nhaurirano pamusoro pegwaro reCOPAC dzichaenderera museneti neChina.


text:
February 5-11
MATEU 12-13
Rwiyo 27 Nemunyengetero
Mashoko Ekusuma (3 min. zvichidzika)
PFUMA IRI MUSHOKO RAMWARI
“Mufananidzo Wegorosi Nemasora”: (10 min.)
Mt 13:24-26—Mumwe murume akadyara mbeu yakanaka mumunda make, muvengi wake ndokudyarawo masora mumunda imomo (w13 7/15 9-10 ¶2-3)
Mt 13:27-29—Gorosi nemasora zvakakura pamwe chete kusvikira pakukohwa (w13 7/15 10 ¶4)
Mt 13:30—Panguva yekukohwa, vakohwi vakabvisa masora ndokuunganidza gorosi (w13 7/15 12 ¶10-12)
-
Kuchera Pfuma muShoko raMwari: (8 min.)
Mt 12:20—Tingatevedzerawo sei Jesu pakuva netsitsi? (“tambo inopfungaira” tsanangudzo dzemamwe mashoko Mt 12:20, nwtsty)
Mt 13:25—Ichokwadi here kuti kare munhu aigona kutodyara masora mumunda wemumwe munhu? (w16.10 32)
Kuverenga Bhaibheri kwevhiki rino kwakudzidzisei nezvaJehovha?
Ndezvipi zvimwe zvawakawana pakuverenga Bhaibheri kwevhiki rino?
-
Kuverenga Bhaibheri: (4 min. zvichidzika) Mt 12:1-21
SHANDA NESIMBA MUUSHUMIRI
Vhidhiyo Yepaunoona Munhu Kekutanga: (4 min.) Ratidzai vateereri vhidhiyo yacho, mokurukura zvirimo.
Paunodzokera Kekutanga: (3 min. zvichidzika) Shandisa mharidzo yekuenzanisira.
Chidzidzo cheBhaibheri: (6 min. zvichidzika) bh 21-23 ¶10-12
KURARAMA KWECHIKRISTU
Zvemuungano Yenyu: (5 min.)
“Mifananidzo yeUmambo Uye Zvainoreva”: (10 min.) Kukurukurirana. Kurukurai kuti kuziva zvinorehwa nemifananidzo iyi kunotibatsira sei pabasa redu reushumiri.
Chidzidzo cheBhaibheri Cheungano: (30 min.) jy chits. 7
Kudzokorora Zvadzidzwa Uye Kutaura Zvichadzidzwa Vhiki Rinotevera (3 min.)
Rwiyo 10 Nemunyengetero


text:
Channel Islands National Park FSX & P3D
Size 241 MB
Downloads 7 443
Created 20-05-2015 02: 00: 00
Akachinja 06-11-2017 02: 30: 00
rezinesi Freeware
Zvigadziri-chekuta: Installer Scenery v11
Munyori: Blue Sky Scenery http://blueskyscenery.com
Download For FSX & Steam Edition & P3D v1 v2 v3 v4
Changelog Auto-installer akagadziridzwa kuti shanduro 10
Scenery chose Photo-chaiye National Park Channel Islands (USA) uye San Nicolas Island Naval dziri kwakataramuka Field (KNSI) uye Santa Catalina Islands (KAVX) uye San Clemente (KNUC). The girl chinofukidza vanosvika 9280 sq km, 3625 + sq km, kuti textures ndivo chisarudzo 1m / Pixel, yaisanganisira aine 10m chisarudzo pajira riya.
The Channel Islands National Park iri US National Park kuti unosanganisira mashanu zvitsuwa masere Channel Islands rezvitsuwa muPacific Ocean kure California. Hafu paki iri pasi pemvura. Zviwi avete mukati paki tatamuka achitevedza mhenderekedzo Southern California Point Conception pedyo Santa Barbara kuSan Clemente Island, kumaodzanyemba-kumadokero Los Angeles. Kumuzinda paki uye mushanyi centre Robert J. Lagomarsino dziri muguta Ventura.
The Channel Islands National Park iri musha hombe uye zvakasiyana-siyana dzinongoitika uye netsika pfuma. On 26 April 1938 nzvimbo iri semhosva yakakura National Monument uye US somunhu biosphere yeparutivi kubudikidza UNESCO muna 1976. Pakupedzisira nzvimbo iri semhosva yakakura National Park musi 5 March 1980. (Wikipedia)
Nhau nzvimbo girl (mu tsvuku) uye ICAO Codes pakati dzendege
The Channel Islands National Park iri US National Park kuti unosanganisira mashanu zvitsuwa masere Channel Islands rezvitsuwa muPacific Ocean kure California. Hafu paki iri pasi pemvura. Zviwi avete mukati paki tatamuka achitevedza mhenderekedzo Southern California Point Conception pedyo Santa Barbara kuSan Clemente Island, kumaodzanyemba-kumadokero Los Angeles. Kumuzinda paki uye mushanyi centre Robert J. Lagomarsino dziri muguta Ventura.
The Channel Islands National Park iri musha hombe uye zvakasiyana-siyana dzinongoitika uye netsika pfuma. On 26 April 1938 nzvimbo iri semhosva yakakura National Monument uye US somunhu biosphere yeparutivi kubudikidza UNESCO muna 1976. Pakupedzisira nzvimbo iri semhosva yakakura National Park musi 5 March 1980. (Wikipedia)
Nhau nzvimbo girl (mu tsvuku) uye ICAO Codes pakati dzendege
Channel Islands National Park FSX & P3D Download


text:
Jadwal Siaran Langsung Piala Dunia FIFA 2018 Rusia Excel Spreadsheet xlsx Hondo yeNyika yeFIFA ya2018 ichava Cup 21 yenyika yeFIFA, chikwata chemaodzanyemba checadrennial chamarudzi ose chakakwikwidzana nemapoka emarudzi evanhu vesangano renhengo dzeFIFA. Inorongwa kuti iitwe muRussia kubva musi wa14 Kubvumbi kusvika kuJuly 15, 2018, mushure mokunge nyika yacho yakapiwa kodzero yekugamuchira musi waDecember 2, 2010. Iyi ndiyo ichava yekutanga yeNdebe yeNyika yakaitwa muEurope kubva muna 2006; zvose kunze kweimwe yemitambo nzvimbo dziri muEuropea Russia, kumadokero kweUral Mountains kuitira kuti nguva yekufamba ishandiswe. Mutambo wokupedzisira uchabatana nemakwikwi makumi maviri emarudzi, anosanganisira makira makumi matatu nematanhatu akagadziriswa kuburikidza nemakwikwi akakodzera uye anowanzogadzirira vatambi vechikwata. Pakati pemakwikwi makumi maviri nemasere, makumi maviri achave achiita zvekudzoka shure kwekutsvaga shure mushure mekupedzisira kwemutambo muna 2014, kusanganisira kudzivirira mauto eJalimane, neBrazil ndiro boka rega rokutora muzvinyorwa zvose, apo Iceland nePanama zvese zvichaita kuonekwa kwekutanga paNdebe yeNyika yeFIFA. Zvose makumi matanhatu nematanhatu zvichamhanya munzvimbo 12 dziri mumaguta gumi nemaviri. Yokupedzisira ichaitika musi wa15 Mbudzi muMoscow kuLuzhniki Stadium. Vanokunda veWorld Cup vachakwanisa kubhadharira 2021 FIFA Confederations Cup. Perihal Piala Dunia 2018
Perihal Piala Dunia 2018 Nzira yekupa mvumo yekugamuchira iyo 2018 uye 2022 FIFA yeNyika Cupo yakatanga munaJanuary 2009, uye sangano renyika raive kusvika 2 February 2009 kubvisa zvido zvavo. Pakutanga, nyika mapfumbamwe dzakapa mabhizimusi muNdebe yeNyika yeFIFA ya2018, asi Mexico yakazotevera kubva payaiti, uye chikwata cheIndonesia chakarambwa neFIFA munaFebruary 2010 mushure mekunge hurumende yeIndonesia yakundikana kuisa tsamba yekutsigira chikwata. Munguva yebato rekutsvaga, nyika nhatu dzisara dzisiri UEFA (Australia, Japan, neUnited States) zvishoma nezvishoma dzakasimuka kubva muna 2018 bids, uye nyika dzeEFA dzakave dzakatongerwa kunze kwechikwata cha2022. Sezvo zvakadaro, pakanga pane pakupedzisira zvikwata zvitsva zveNyika yeFIFA yeFIFA 2018: England, Russia, Netherlands / Belgium, uye Portugal / Spain. Vechi makumi maviri nemaviri nhengo yeFIFA Executive Committee vakaungana muZurich musi waDecember 2, 2010 kuvhota kuti vasarudze mauto ematambo ose maviri. Russia yakakunda kodzero yekuva 2018 muvakidzani mumutsara wepiri wekuvhota. Nyika yePortugal / Spain yakasvika yechipiri, uye iyo kubva kuBelgium / Netherlands kune yechitatu. Chikwata cheEngland kugamuchira mutambo waro wechipiri chakawira pakutanga kukanganisa. Perihal Piala Dunia 2018


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
5 Zvino mambo Bheshazari+ akaitira makurukota ake ane chiuru mutambo mukuru, uye akanga achinwa waini+ ari pamberi pevanhu vacho vane chiuru.
2 Bheshazari, adhakwa newaini,+ akarayira kuti vauye nemidziyo yendarama neyesirivha+ yakanga yatorwa nababa vake Nebhukadhinezari kutemberi yaiva muJerusarema, kuti mambo nemakurukota ake, nevarongo vake nemamwe madzimai ake vanwire imomo.+
3 Panguva iyoyo vakauya nemidziyo yendarama yavakanga vatora kutemberi yeimba yaMwari yaiva muJerusarema, mambo nemakurukota ake, varongo vake nemamwe madzimai ake vakanwira imomo.
4 Vakanwa waini, vakarumbidza vanamwari vendarama nevesirivha, mhangura, simbi, matanda nematombo.+
5 Panguva iyoyo minwe yoruoko rwomunhu yakauya, ikanyora pamberi pechigadziko cherambi pamadziro akadzururwa omuzinda wamambo,+ uye mambo akanga achiona seri kworuoko rwakanga ruchinyora.
6 Panguva iyoyo, chiso chamambo chakachinja, pfungwa dzake dzikaita kuti atye,+ munobatana mapfupa nechomuhudyu make mukati regwede,+ mabvi ake akagwagwadza.+
7 Mambo akashevedzera kwazvo kuti vauye nen’anga, vaKadheya nevazivi venyeredzi.+ Mambo akapindura akati kuvarume vakachenjera veBhabhironi: “Ani naani achaverenga zvakanyorwa izvi, ozvidudzira kwandiri, achapfekedzwa nguo dzepepuru,+ nechishongo chendarama muhuro make, uye achatonga muumambo ari wechitatu.”+
8 Panguva iyoyo varume vose vakachenjera vamambo vakapinda, asi havana kukwanisa kuverenga zvakanga zvakanyorwa kana kuzivisa mambo kududzirwa kwazvo.+
9 Naizvozvo Mambo Bheshazari akatya kwazvo, chiso chake chikachinja; uye makurukota ake akavhiringidzika.+
10 Zvino mambokadzi akapinda muimba yemabiko nokuda kwemashoko amambo nemakurukota ake. Mambokadzi akapindura, akati: “Haiwa imi mambo, rambai muchirarama nokusingagumi.+ Pfungwa dzenyu ngadzirege kuita kuti mutye, uye chiso chenyu ngachirege kuchinja.
11 Muumambo hwenyu mune mumwe murume anokwanisa ane mudzimu wavanamwari vatsvene;+ uye kuvhenekerwa, njere nouchenjeri hwakafanana nouchenjeri hwavanamwari zvaiva maari mumazuva ababa venyu, uye baba venyu Mambo Nebhukadhinezari, ivo baba venyu, haiwa imi mambo, vakamugadza kuti ave mukuru+ wevapristi vanoita zvemashiripiti, n’anga, vaKadheya nevazivi venyeredzi;
12 nokuti mudzimu unoshamisa nezivo nenjere dzokududzira hope+ nokutsanangura zvirahwe nokusunungura mapfundo zvakawanikwa maari,+ muna Dhanieri, iye akatumidzwa kuti Bheteshazari+ namambo. Zvino Dhanieri ngaashevedzwe, kuti akuudzei kududzirwa kwacho.”
13 Naizvozvo Dhanieri akaunzwa pamberi pamambo. Mambo akataura, akati kuna Dhanieri: “Ndiwe Dhanieri mumwe wenhapwa dzaJudha,+ dzakatorwa kuJudha namambo, ivo baba vangu here?+
14 Ndanzwawo pamusoro pako kuti mudzimu wavanamwari uri mauri,+ uye kuvhenekerwa, njere nouchenjeri+ hunoshamisa zviri mauri.
15 Zvino varume vakachenjera nen’anga vaunzwa pamberi pangu, kuti vaverenge zvakanyorwa izvi, uyewo kuti vandizivise kududzirwa kwazvo; asi havasi kukwanisa kundiudza kududzirwa kweshoko racho.+
16 Zvino ini ndanzwa nezvako, kuti unokwanisa kududzira+ nokusunungura mapfundo. Zvino, kana uchikwanisa kuverenga zvakanyorwa zvacho nokundizivisa kududzirwa kwazvo, uchapfekedzwa nguo dzepepuru, nechishongo chendarama muhuro mako, uye uchatonga muumambo uri wechitatu.”+
17 Panguva iyoyo Dhanieri akapindura ari pamberi pamambo akati: “Garai henyu nezvipo zvenyu, uye ipai henyu vamwe zvipo zvenyu.+ Zvisinei, ndichaverengera mambo zvakanyorwa zvacho, uye ndichamuzivisa kududzirwa kwazvo.+
18 Kana murimi, haiwa mambo, Mwari Wokumusorosoro+ akapa baba+ venyu Nebhukadhinezari umambo noukuru nokukudzwa nouchangamire.+
19 Nokuda kwoukuru uhwo Iye akamupa, vanhu vose, mapoka emarudzi nemitauro vaibvunda pamberi pake uye vaimutya.+ Aiuraya waaida kuuraya; aibaya waaida kubaya; aikwidziridza waaida kukwidziridza; uye aininipisa waaida kuninipisa.+
20 Asi mwoyo wake pawakazvikudza akava akaoma, akazvikudza,+ akabviswa pachigaro choumambo hwake, akatorerwa kukudzwa kwake.+
21 Akadzingwa pakati pevanakomana vevanhu, mwoyo wake ukaitwa sowemhuka, uye akagara pamwe chete nembongoro dzomusango.+ Vaimupa uswa kuti adye sezvinoita nzombe, muviri wake wakanyoroveswa nedova rokumatenga,+ kusvikira aziva kuti Mwari Wokumusorosoro ndiye Mutongi muumambo hwevanhu, uye kuti anogadza waanoda pahuri.+
22 “Asi imi, mwanakomana wake Bheshazari,+ hamuna kuninipisa mwoyo wenyu,+ kunyange maiziva zvose izvi.+
23 Asi makazvikwidziridza kuna Ishe wokumatenga,+ uye vatouya pamberi penyu nemidziyo yeimba yake;+ uye imi nemakurukota enyu, varongo venyu nemamwe madzimai enyu mave muchinwira mairi, marumbidza vanamwariwo zvavo vesirivha nevendarama, mhangura, simbi, matanda nematombo,+ vasingaoni chinhu kana kunzwa chinhu kana kuziva chinhu;+ asi hamuna kukudza+ Mwari ane mhepo yenyu yokufema+ muruoko rwake uye ane nzira dzenyu dzose.+
24 Naizvozvo chanza choruoko chatumwa kubva kwaari, mashoko aya akanyorwa.+
25 Zvino mashoko acho anyorwa ndeaya: MENE, MENE, TEKERI uye PASINI.
26 “Uku ndiko kududzirwa kweshoko racho: MENE, Mwari averenga mazuva oumambo hwenyu akahugumisa.+
27 “TEKERI, mayerwa muchikero mukawanikwa musina kukwana.+
28 “PERESI, umambo hwenyu hwakamurwa hukapiwa vaMedhiya nevaPezhiya.”+
29 Panguva iyoyo Bheshazari akarayira, ivo vakapfekedza Dhanieri nguo dzepepuru, nechishongo chendarama muhuro make; uye vakazivisa nezvake kuti aizova mutongi wechitatu muumambo hwacho.+
30 Usiku ihwohwo Bheshazari mambo wevaKadheya akaurayiwa,+
31 Dhariyasi+ muMedhiya akagamuchira umambo hwacho, paaiva nemakore anenge makumi matanhatu nemaviri.
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Dhanieri 5
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Zimbabwe Anti-Corruption Commission, ZACC, inosunga mumiriri weHighfield West muparamende uye vari nhengo yeZanu PF, VaPsychology Maziwisa nenyaya dzine chekuita nehuwori kukambani yemhando dzemoto yeZESA.
Mumwe komishina weZACC, VaGoodson Nguni, nezuro usiku vakaudza Studio 7 kuti VaMaziwisa vakasungwa pamwechete nemumwe wavo mukambani yavo yekushambadzana, yeFruitful Communications, uye ari mushandi weZBC, Oscar Pambuka.
VaNguni vakati vaviri ava varara kukamba yemapurisa yeAvondale Police Station, uye VaNguni vakati vaviri ava vari kutarisirwa kumiswa pamberi pedare.
Vaviri ava vari kupomerwa mhosva yekukama kambani yemhando dzemoto iyi zviuru zvemadhora kuburikidza nemari dzinonzi dzaibhadharwa kukambani yavo neZESA zvine huwori mukati.
Nhengo yesangano reZimbabwe Citizens Initiative, VaPromise Sande vanoti vanotambira nerufaro danho riri kutorwa neZACC iri, kunyange hazvo vari kuti panofanirwa kunge pachisungwa munhu wese, kusanganisira vari muhurumende, kwete kungosunga vanofungidzirwa kuti ndeve kuchikwata cheG40 chete.
Vaive gurukota rezvemhando dzemoto, VaSamuel Undenge vakatosungwa vakamiswa pamberi pedare nenyaya dzine chekuita nehuwori hunonzi hwaiitika muZESA.


text:
Kune marudzi akawanda ekurwiswa kwakaipa pamusoro peInternet. Vanhu vazhinji vanotarisana nemabasayevashandi vakawanda muzuva ravo zuva nezuva uye pamwe nemabasa avo. Vanotsvaga vanopedza nguva yakawanda yakaedza kuedzanzira dzakasiyana dzavanokwanisa kushandisa kuti vaite mabasa avo. Nzira idzi dzakawanda dzinosanganisira mabasa akadai sokurwisa DDOS kana kunyange nzvimbo yepamusoroscripting. Zvose izvi zvinorwisana zvine vavariro yezvoudyire shure uye kutambura kwakanyanya kune avo vakaurayiwa.
Kazhinji, vatengesi vanogona kutora webhusaiti yako nekuda kwezvikonzero zvakawanda. Kazhinji, vangavekubika shandisa mashoko sekukwereta kadhi rechikwereti kana kunyange iyo admin panel hacks. Mune mamwe mamiriro ezvinhu, munhu anokanganisa anogona kuba anokosharuzivo kubva kune webhusaiti yakadai semashoko omutengi uyewo logins yezvinhu zvakasiyana-siyana zvekambani. Hackersinogonawo kusimbisa makwikwi asina kukodzera apo muchengeti anogona kukonzera pasi webhusaiti yako kana Search Engine Optimization (SEO) yako iri mua variety of ways. Somugumisiro, zvakakosha kuchengetedza hurongwa hwako kubva kuvashambadzi.
Jack Miller, nyanzvi inotungamirira kubva Semalt ,rinotsanangura pane dzimwe nzira dzinogona kukuchengetedza kure nekurwisa kwevanhu ava:
Kuchengetedzwa kwekupinda musina kutenderwa
Chimwe chezvinhu zvinonyanya kuwanikwa nemuparadzi pawebsite yako iri kuedza kupinda se admin.Somugumisiro, mutengesi anogona kuedza kufungidzira mamwe mapepa ekuona kuti ndeupi wavo angawa nekuda kwekusaziva kwako. Kushandisa passwords kuchengetekainokosha. Pepwords sezvakaitwa 12345 hazvina kuchengetedzeka uye zvinogona kuzarura webhusaiti yose kune muchengeti. Uyezve, haufaniri kushandisa passwordizvo zviri nyore kwazvo kuzvifungidzira. Mashoko akafanana nezita romwana wako anogona kunge akafungidzira zvakakwana kune munhu ane zivo iyi. Pane kudaro, sanganavanhu vakasiyana-siyana vane mafomu akasiyana-siyana.
Cross Site Scripting (XSS)
Ichi chinhu chinyorwa chinoda kuguma kwemushandisi. Izvi zvinosanganisira kushandiswa kwevamwemafomu uye zvinyorwa masimiro amunoshandisa, sefomu yekubhadhara. Munhu anokanganisa anofambisa purogiramu yekunyorera pane fomu yekushandisa ine script. Onkurova kupinda, script inotanga kushanda pane yako seva. Somugumisiro, muchengeti anowana ruzivo kune yese yevashandi data, kusanganisira iyokeystrokes mutengi anorambidza chero nguva iyo vari kutamba matanda pawebsite yako. Kugadzirisa izvi zvinotambudza, unoda nzira yekunyoresaruzivo rwemafomu ako usati wavapa kudhekisi rako. Somugumisiro, script haigoni kutarisa pane database yako sezvo pane ikozvinozviyero munzvimbo kuti zviite kuti zvirege kumhanya.
Mhedziso
Pamusoro pebhizimisi re e-commerce, kuchengetedzwa kwekuchengetedza kwekuchengetedza kwekuchengetedza kwekunyanya kunonyanya kunetseka kana zvasvikakuInternet kushanda. Pane vakawanda vanoedza kutengesa uye vanhu vangave vanoda kutyisa webhusaiti yenyu nekuda kwewebsite dzakawanda. Kuchengetedzwa kwakonzvimbo, pamwe chete nehupenyu hwevatengi vako, zvakanyanya kuvimba nemabasa ako se admin.


text:
Cherechedza
Shoko rokuti kucherechedza kana kunanganidza (Observe in English) rinoreva chiitiko chokunge munhu kana mhuka iri kutapa ruzivo kubva kune zvakakomberedza. Ruzivo urwu runotapwa kuburikidza nehunzwi huri pavanhu nemhuka hunosanganisira: kuteerera nenzeve, kuona nemaziso, kunhuhwidza nemhuno, kuraidza nerurimi, kunzwa kupisa nekutonhora, kunzwa kuti pane chandibata kana kugunzva, zvichingodaro.
Takatarisana nezvidzidzo zveScience, kucherechedza kunoreva kuunganidza humbowo pamusoro pechinhu chiri kutariswa chiri kudzidzwa nezvacho.
Muenzaniso[chinja | edit source]
- Kana munhu achinge abuda panze muna June akanzwa kutonhorwa zvoreva kuti acherechedza kuti kuri kutonhora.
- Munhu akanzwa kunhuwa kwesadza riri kushinyira zvorevawo kuti acherechedza kuti kune sadza riri kubikwa rave kushinyira.
- Kana mwana akatswinyiwa nomumwe akanzwa kuradza kwazvo kureva kuti mwana atswinyiwa acherechedza marwadzo acho.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
9 Kwapera nguva yakati, Abhimereki+ mwanakomana waJerubhaari akaenda kuShekemu+ kuhanzvadzi dzaamai vake, akatanga kutaura nadzo uye nemhuri yose yeimba yababa vaamai vake, achiti:
2 “Ndapota, taurai varidzi venyika yeShekemu vose vachinzwa, muti, ‘Ndezvipi zviri nani kwamuri, kuti varume makumi manomwe,+ vanakomana vaJerubhaari vose, vakutongei kana kuti murume mumwe chete akutongei? Yeukai kuti ndiri pfupa renyu nenyama yenyu.’”+
3 Naizvozvo hanzvadzi dzaamai vake dzakatanga kutaura mashoko aya ose pamusoro pake varidzi venyika yeShekemu vose vachinzwa zvokuti mwoyo yavo yakaenda kuna Abhimereki,+ nokuti vakati: “Ihama yedu.”+
4 Vakabva vamupa masirivha makumi manomwe akabva muimba yaBhaari-bheriti,+ Abhimereki akaashandisa kubhadhara varume vaiva vasina zvokuita uye vaivirima,+ kuti vamuperekedze.
5 Pashure paizvozvo akaenda kuimba yababa vake kuOfra,+ akauraya vana vababa vake,+ vanakomana vaJerubhaari, varume makumi manomwe, padombo rimwe chete, asi Jotamu mwanakomana wegotwe waJerubhaari akasara, nokuti akanga avanda.
6 Pashure penguva yakati, varidzi venyika yeShekemu vose neimba yose yaMiro+ vakaungana, vakaenda, vakaita kuti Abhimereki atonge ari mambo,+ pedyo nomuti mukuru,+ mbiru yaiva muShekemu.+
7 Pavakazviudza Jotamu akabva aenda, akamira pamusoro peGomo reGerizimu,+ akadanidzira uye akashevedzera akati kwavari: “Nditeererei, imi varidzi venyika yeShekemu, uye Mwari ngaakuteererei:
8 “Pane imwe nguva miti yakaenda kunozodza mambo wayo. Naizvozvo yakati kumuorivhi,+ ‘Iva mambo wedu.’+
9 Asi muorivhi wakati kwairi, ‘Ndingarega mafuta angu avanokudza nawo+ Mwari nevanhu, uye ndingaenda kunopeperekera mimwe miti here?’+
10 Miti yakabva yati kumuonde,+ ‘Uya iwe, iva mambokadzi wedu.’
11 Asi muonde wakati kwairi, ‘Ndingarega kutapira kwangu nezvibereko zvangu zvakanaka, uye ndingaenda kunopeperekera mimwe miti here?’+
12 Ipapo miti yakati kumuzambiringa, ‘Uya iwe, iva mambokadzi wedu.’
13 Muzambiringa ukatiwo kwairi, ‘Ndingarega waini yangu itsva inoita kuti Mwari nevanhu vafare,+ uye ndingaenda kunopeperekera miti here?’
14 Mimwe miti yose yakazoti kurukato,+ ‘Uya iwe, iva mambo wedu.’
15 Rukato rwakati kumiti yacho, ‘Chokwadi kana muri kundizodza kuti ndive mambo wenyu, uyai, tizirai pasi pomumvuri wangu.+ Asi kana musiri, moto+ ngaubude murukato upise misidhari+ yokuRebhanoni.’+
16 “Zvino kana makaita nechokwadi nokusava nemhosva uye makaita Abhimereki mambo,+ kana zvamakaitira Jerubhaari neimba yake zvakanaka, uye kana makamuitira zvakafanira zvakaitwa nemaoko ake,
17 baba vangu pavakakurwirai+ vakaisa mweya wavo pangozi+ kuti vakununurei muruoko rwaMidhiyani;+
18 asi imi mamukira imba yababa vangu nhasi kuti muuraye vanakomana vavo,+ varume makumi manomwe,+ padombo rimwe chete, uye kuti muite Abhimereki, mwanakomana womurandasikana wavo,+ mambo+ wevaridzi venyika yeShekemu nokuti ihama yenyu;
19 chokwadi, kana nhasi maitira Jerubhaari neimba yake nechokwadi uye nokururama, farirai Abhimereki uye iyewo ngaakufarirei.+
20 Asi kana zvisina kudaro, moto+ ngaubude muna Abhimereki upise varidzi venyika yeShekemu neimba yaMiro,+ uye moto+ ngaubude muvaridzi venyika yeShekemu nomuimba yaMiro upise Abhimereki.”+
21 Jotamu+ akabva atiza Abhimereki mukoma wake, akamhanya achienda kuBheeri, akagara ikoko.
22 Zvino Abhimereki akaramba ari muchinda waIsraeri kwemakore matatu.+
23 Mwari akabva aita kuti pave nomudzimu wakaipa+ pakati paAbhimereki nevaridzi venyika yeShekemu, varidzi venyika yeShekemu vakanyengera+ Abhimereki,
24 kuti chisimba chakaitirwa vanakomana vaJerubhaari makumi manomwe chiuye+ uye kuti aise ropa ravo pamusoro paAbhimereki mwana wababa vavo nokuti akavauraya,+ uye pavaridzi venyika yeShekemu nokuti vakasimbisa maoko+ ake kuti auraye vana vababa vake.
25 Naizvozvo varidzi venyika yeShekemu vakaisa vanhu vaimuvandira pamusoro pemakomo, uye vaibira vanhu vose vaipfuura nepavaiva mumugwagwa. Kwapera nguva yakati, Abhimereki akazviudzwa.
26 Gaari+ mwanakomana waEbhedhi nehama dzake vakabva vauya vakaenda kuShekemu,+ varidzi venyika yeShekemu vakatanga kuvimba naye.+
27 Vakabuda vakapinda mumunda senguva dzose, vakakohwa mazambiringa eminda yavo yemizambiringa vakaatsika, vakaita mutambo wokupembera nomufaro,+ vachibva vazopinda muimba yamwari wavo+ vakadya, vakanwa,+ vakatuka+ Abhimereki.
28 Zvino Gaari mwanakomana waEbhedhi akati: “Abhimereki ndiani,+ naShekemu ndiani kuti timushandire? Haasi mwanakomana waJerubhaari,+ uye Zebhuri+ haasi mumiririri wake here? Shandirai varume vaHamori,+ baba vaShekemu, imi vamwe, asi nei isu tichifanira kumushandira?
29 Kudai chete vanhu ava vaiva muruoko rwangu!+ Ipapo ndaizobvisa Abhimereki.” Akati kuna Abhimereki: “Wanza uto rako ubude.”+
30 Zvino Zebhuri muchinda weguta akanzwa mashoko aGaari mwanakomana waEbhedhi.+ Akabva atsamwa kwazvo.
31 Naizvozvo akatuma nhume nounyengeri kuna Abhimereki, achiti: “Tarira! Gaari mwanakomana waEbhedhi nehama dzake zvino vasvika kuShekemu,+ uye tarira vari kuunganidza guta kuti varwe newe.
32 Zvino muka usiku,+ iwe nevanhu vauinavo, uvandire+ uri kusango.
33 Mangwanani zuva parinongobuda ukurumidze kusimuka, urwise guta; uye iye nevanhu vaainavo pavanenge vachibuda kuzokurwisa, umuitirewo zvinogona kuitwa noruoko rwako.”
34 Naizvozvo Abhimereki nevanhu vose vaaiva navo vakamuka usiku, vakatanga kuvandira Shekemu vari mapoka mana.
35 Gare gare Gaari+ mwanakomana waEbhedhi akabuda, akamira pagedhi reguta. Abhimereki nevanhu vaaiva navo vakabva vasimuka munzvimbo yokuvandira.
36 Gaari paakaona vanhu vacho, akabva ati kuna Zebhuri: “Tarira! Kune vanhu vari kuburuka vachibva pamusoro pemakomo.” Asi Zebhuri akati kwaari: “Uri kuona mimvuri yemakomo sevanhu.”+
37 Gare gare Gaari akataurazve akati: “Tarira! Kune vanhu vari kuburuka vachibva pakati penyika, uye rimwe boka riri kuuya nenzira yokumuti mukuru weMeonenimu.”
38 Zebhuri akati kwaari: “Zvino shoko rako riya rawakataura riripi+ uchiti, ‘Abhimereki ndiani kuti timushandire?’+ Ava havasi ivo vanhu vawakaramba here?+ Ndapota, zvino buda urwe navo.”
39 Naizvozvo Gaari akabuda pamberi pevaridzi venyika yeShekemu, akarwa naAbhimereki.
40 Abhimereki akamudzingirira, iye akamutiza; uye vaiurayiwa vakaramba vachiwa vari vazhinjizhinji kusvika panopindwa napo pagedhi.
41 Zvino Abhimereki akaramba achigara muAruma, uye Zebhuri+ akadzinga Gaari+ nehama dzake kuti dzisagara muShekemu.+
42 Zuva rakatevera racho vanhu vakatanga kubuda vachienda kusango. Naizvozvo vakaudza Abhimereki.+
43 Nokudaro akatora vanhu, akavakamura kuva mapoka matatu,+ akatanga kuvandira ari kusango. Akabva atarira, uye nechekoko vanhu vaibuda muguta. Zvino akasimuka akavarwisa, akavauraya.
44 Abhimereki nemapoka aaiva nawo vakamhanya kuti vamire pagedhi reguta, mapoka maviri paakanga achimhanyira vose vaiva kusango, vakavauraya.+
45 Abhimereki akarwa neguta racho zuva iroro rose, akatora guta racho; akauraya vanhu vaiva mariri,+ pashure akakoromora guta,+ akarimwaya munyu.+
46 Varidzi venyika vose veshongwe yeShekemu pavakazvinzwa, vakabva vaenda kudura repasi reimba yaEri-bheriti.+
47 Abhimereki akabva audzwa kuti varidzi venyika vose veshongwe yeShekemu vakanga vaungana.
48 Abhimereki akakwira muGomo reZarimoni,+ iye nevanhu vose vaaiva navo. Zvino Abhimereki akatora demo noruoko rwake, akatema bazi romuti, akarisimudza, akariisa papfudzi rake, akati kuvanhu vaaiva navo: “Kurumidzai, itai sezvamaona ndichiita!”+
49 Naizvozvo vanhu vose vakatemawo mumwe nomumwe bazi rake, vakatevera Abhimereki. Vakabva vaaisa padura repasi, vakavapisira mudura repasi, zvokuti varume vose veshongwe yeShekemu vakafawo, varume nevakadzi vanenge chiuru.+
50 Zvino Abhimereki akaenda kuTebhezi+ kunodzika musasa paTebhezi nokuritora.
51 Sezvo shongwe yakasimba yakanga iri pakati peguta, varume nevakadzi vose nevaridzi vose venyika veguta racho vakatizira imomo, vachibva vazozvivharira vakakwira pamusoro pedenga reshongwe.
52 Abhimereki akaenda kushongwe, akatanga kurwa nayo, akakwira pedyo nesuo reshongwe kuti aipise nomoto.+
53 Mumwe mukadzi akabva akanda huyo pamusoro waAbhimereki akaputsa dehenya rake.+
54 Naizvozvo akakurumidza kushevedza mushandi akanga akatakura zvombo zvake akati kwaari: “Vhomora bakatwa rako undiuraye,+ kuti vasati nezvangu, ‘Akaurayiwa nomukadzi.’” Mushandi wake akabva amubaya, zvokuti akafa.+
55 Varume vaIsraeri pavakaona kuti Abhimereki akanga afa, vakaenda mumwe nomumwe kunzvimbo yake.
56 Nokudaro Mwari akaita kuti zvakaipa zvaAbhimereki zvaakanga aitira baba vake nokuuraya vana vababa vake makumi manomwe zvidzoke.+
57 Mwari akadzosa zvakaipa zvose zvevarume veShekemu pamisoro yavo, kuti kutuka+ kwaJotamu+ mwanakomana waJerubhaari+ kuuye pavari.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Vatongi 9
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Sangano reFamily Aids Caring Trust, FACT rapemberera kusvitsa kwaro makore makumi matatu raumbwa richipa vagari vekwaMutare mukana wekuvhenekwa pachena zvirwere zvakasiyana-siyana zvinosanganisira gomarara, HIV, kuchecheudzwa nezvimwewo.
Vanhu vakawanda vemaMutare vafara zvikuru mushure mekubatsirwa nenyanzvi munyaya dzehutano pahurongwa hwekucherechedza mabasa anoitwa neFACT.
Mumwe wevabatsirwa ndiAmai Bekiwe Mazuru avo vane gomarara.
Amai Mazuru vati vafara nekubatsirwa kwavaita sezvo vasina mari yekuti vavhenekwe zvirwere.
Studio 7 yataura nevabatsirwa avo vange vachirumbidza zvaitika izvi.
Mumwe mugari wemuguta iri, VaAleck Matega, vafara zvikuru sezvo ivo nemhuri yavo, vabatsirwa pasina muripo.
VaSolomon Makina, avo vanoshanda nesangano reFACT, vanoti chiitiko ichi chimwe chezvironga zvavari kuita mumatunhu akawanda munyika.
Sangano reFACT rakatanga kwaMutare ndokuzopinda mumatunhu anoti Masvingo, Midlands, Mashonaland East neMashonaland Central.
Chirongwa cheFACT, icho chapoindwa nevanhu vanosvika zviuru zviviri, change chichitsigirwa nemasangano anoti National Aids Council, UK-Aid, US Aid, Eco-Sure, Nyaradzo Funeral Service nemamwe, uye vaimbi, Killer T, Sir Calaz naHwindi President.


text:
ZVAKAITIKA KARE | GWARO RAINZI EL REQUERIMIENTO
Kupamba Nyika Vakavanda Nezita raMwari
“Kana mukasaita izvi, . . . ndichibatsirwa naMwari ndichauya ikoko, ndokurwisai mose, uye ndichaita kuti muve pasi pechechi yeRoma naMambo weSpain; uye ndichatora madzimai enyu nevana kuti vave varanda, . . . uye ndichatora zvinhu zvenyu ndokuonesai chitsvuku. . . . Rufu nenhamo yamuchaona, ichange iri mhosva yenyu, kwete yaMambo kana kuti yedu.”
MASHOKO ataurwa pamusoro apa aivhundutsa chaizvo kana uchiaenzanisa nemashoko aitaurwa nedzimwe hurumende. Mashoko aya aiva mugwaro rainzi el Requerimiento muchiSpanish, uye aiverengwa nevarwi vokuSpain mumakore okuma1500 vachidaidzira pavakasvika kuAmerica vaine chinangwa chokutora nyika yacho.
Varwi ava vaiudza vanhu vokuAmerica kuti kudii, uye nechikonzero chei?
Kumanikidza vanhu kutendeukira kuchechi yeRoma
Nguva pfupi Columbus asvika kuAmerica muna 1492, nyika yeSpain neyePortugal dzakati dzaiva nekodzero yokutonga nyika itsva iyi. Sezvo nyika dzacho dziri mbiri dzaiona papa semumiririri waKristu, dzaivimba naye pavaitadza kunzwisisana. Papa weRoma akabvumira kuti chechi igovanise Spain nePortugal nyika dzavainge vakunda ndokunge vose vari vaviri vatumira mamishinari kuti anotendeutsa vanhu vacho.
Sezvavairamba vachikunda nyika dzakawanda, hurumende yeSpain yakaronga kuti zvaiitwa nevarwi pakutora nyika zvive pamutemo. Varwi vokuSpain vaiti sezvo papa aimiririra Mwari paaivapa nyika dzacho, vaiva nerusununguko rwekuita zvavaida nevanhu vaiva munyika dzacho uye kuvatorera rusununguko.
Varwi vokuSpain vakanyora gwaro raizoita kuti vanhu vokuAmerica vazive zvainge zvasarudzwa napapa. Vanhu vokuAmerica vaifanira kugamuchira chiKristu uye vova pasi pamambo weSpain. Kana vaizoramba, varwi vokuSpain vaizviona vaine kodzero yokuvarwisa sezvo vaizotsigirwa naMwari.
“Vaiva nemafungiro okuti pakanga pasina chakaipa nokurwisa kwavaiita. Saka Spain yakapa zvikonzero zvakawanda ichida kuonekwa senge panga pasina chakaipa nezvavaiita.”—Francis Sullivan, mupristi weRoma.
“Murayiro Uyu Waidzvinyirira Vamwe, Wakanga Usingaenderani Nechitendero”
Hurumende yeSpain yaiita kuti gwaro iri riverengwe kuitira kuti isazvipa mhosva pane zvayaiita. Vaiverenga mashoko aya vachiri mungarava kana kuti vaburuka kuitira vaya vaisanzwisisa mitauro yokuEurope. Dzimwe nguva gwaro racho raiverengerwa dzimba dzakanga dzisina vanhu nekuti vanhu vacho vakanga vatiza nemhaka yekutya.
Kumanikidza uku kwaiitwa vanhu kuti vatendeukire kuchechi yeRoma kwakaita kuti vakawanda vaurayiwe. Somuenzaniso, vanhu vanenge 2 000 verudzi rwechiArauca vakaurayiwa muhondo kuChile muna 1550. Achitaura nezvevakanga vasara pane vakaurayiwa, mumwe mutungamiriri wevarwi ainzi Pedro de Valdivia akaudza mambo kuti: “Ndakaita kuti vanhu 200 vadimburwe maoko nemhino nemhaka yekuti vakanga vasiri kuteerera murayiro [el Requerimiento] wandakanga ndatumira ndatumirazve kwavari sokurayira kwenyu mambo.” *
Kuverengwa kwaiitwa gwaro iri kunogona kunge kwaitindivadza mwoyo yevarwi vokuSpain. Asi harina kunyanya kuita kuti vanhu vagamuchire chitendero cheRoma. Mumishinari wechechi yeRoma akararama mumakore ekuma1500 ainzi Bartolomé de las Casas, uyo akaona kushandiswa kwaiitwa gwaro racho akanyora kuti: “Murayiro uyu waidzvinyirira vamwe, wakanga usingaenderani nechitendero, uye wakanga usina kana nemusoro! Ndingatoti wakaita kuti chiKristu chionekwe sechakashata.” Munyori wenyaya dzakaitika kare ainzi Gonzalo Fernández de Oviedo akati utsinye hwakaitirwa vagari vokuAmerica hwakaita kuti pose pavanonzwa nezvechiKristu vachione sechakashata.
Tingapomera here Mwari mhosva pakuurayiwa kwoutsinye kwaiitwa pachishandiswa zita rake nehurumende mbiri idzi uye vatungamiriri vechechi yeRoma? Bhaibheri rinoti: “Mwari wechokwadi haamboiti zvakaipa, uye Wemasimbaose haamboiti zvisina kururama!”—Jobho 34:10.
^ ndima 12 Mamwe mabhuku anotaura kuti gwaro iri rakarambidzwa muna 1573.


text:
SANDO TINOPA MAI TINDO
Mai Tindo was driving; semunhu anga aneta
ndobva vatsvaga Hotel yangairipedyo.
After 3hrs vamuka vakuda kuenderera mberi nerwendo vakasvika pacounter kuti
vabhadhare:
Mai T: How much kurara kwandaita?
Cashier: $250
Mai T: Ahh yakawandisa, deedzai manager!
(..Manager comes..)
Manager: Ehe ndizvo; 250 because tine maswimming pool munomu.
Mai T: Handina kuswimma ka ini?
Manager: Imi maregererei? Plus tine vaimbi, tourist attraction, maSports akasiyana siyana
Mai T: Panezvese hapana chandaona ndanga ndakarara
Manager: Maregererei? Hanti manga muri muno zvenyu.
(..Mai T vanobudisa chikwama chavo vobhadhara $50..)
Manager: Ko imwe $200?
Mai T: Ndakubhadharisai kurara kwamaita neni!
Manager: Handina kurara nemi...!!!
Mai T: Hanty ndanga ndiri muno? Saka maregererei?


text:
CHITSAUKO 81
Jesu Nababa Vake Vamwe Chete, Asi Haasi Mwari
“INI NABABA TIRI VAMWE”
JESU ANORAMBA ZVAARI KUPOMERWA KUTI ATI NDIYE MWARI
Jesu auya kuJerusarema kuMutambo Wetsauriro (uyo unonziwo Hanuka). Mutambo uyu ndewekucherechedza kutsaurirwazve kwetemberi. Makore anenge 100 apfuura, Mambo Antiochus IV Epiphanes wekuSiriya akanga avaka atari pamusoro peatari huru yetemberi yaMwari. Asi nekufamba kwenguva vana vemumwe mupristi wechiJudha vakatorazve guta reJerusarema rakanga rapambwa vakabva vatsaurirazve temberi kuna Jehovha. Kubvira ipapo, pane mutambo wepagore unoitwa musi wa25 Kisrevhi, mwedzi unoenderana nekupera kwaNovember uye kutanga kwaDecember.
Inguva yechando. Jesu ari kufamba mutemberi muvharanda raSoromoni. VaJudha vanobva vamuunganira vachitaura zvehasha kuti: “Uchaita kuti mweya yedu irambe isingazivi kusvikira rini? Kana uri Kristu, tiudze usingambovanzi.” (Johani 10:22-24) Jesu achavapindura sei? Anopindura achiti: “Ndakakuudzai, asi hamutendi.” Jesu haana kuvaudza pachena kuti ndiye Kristu sezvaakaita kumukadzi uya wekuSamariya patsime. (Johani 4:25, 26) Asi akaratidza kuti ndiye Kristu paakati: “Abrahamu asati avapo, ini ndaivapo.”—Johani 8:58.
Jesu ari kuda kuti vanhu vazvionere vega kuti ndiye Kristu vachitarisa mabasa ake voaenzanisa nezvakanga zvataurwa kuti zvaizoitwa naKristu. Izvi ndizvo zvaiita kuti dzimwe nguva audze vadzidzi vake kuti vasaudze chero ani kuti ndiye Mesiya. Asi iye zvino anozonyatsobudira pachena vaJudha ava vanomuvenga achiti: “Mabasa andiri kuita muzita raBaba vangu, iwaya anondipupurira. Asi hamutendi.”—Johani 10:25, 26.
Nei vasingatendi kuti Jesu ndiye Kristu? Anoti: “Hamutendi, nokuti hamusi makwai angu. Makwai angu anoteerera inzwi rangu, uye ini ndinoaziva, uye anonditevera. Ndinoapa upenyu husingaperi, uye haazomboparadzwi, uye hapana achaabvuta muruoko rwangu. Chandakapiwa naBaba vangu chinhu chikuru kune zvimwe zvinhu zvose.” Jesu anobva avaudza kuti ari pedyo zvakadini naBaba vake achiti: “Ini naBaba tiri vamwe.” (Johani 10:26-30) Jesu ari pasi pano uye Baba vake vari kudenga, saka haasi kureva kuti iye ndiye Baba vake. Asi vamwe chete pakuti chinangwa chavo chimwe chete.
Mashoko aJesu anoshatirisa vaJudha zvokuti vanonhongazve matombo vachida kumuuraya. Asi Jesu haavhunduke. Anoti: “Ndakakuratidzai mabasa mazhinji akanaka kwazvo akabva kuna Baba. Nderipi remabasa iwayo ramuri kunditemera nematombo?” Vanopindura vachiti: “Hatisi kukutema nematombo nokuda kwebasa rakanaka kwazvo, asi nokuti wamhura, nokuti iwe, . . . unozviita mwari.” (Johani 10:31-33) Jesu haana kumbobvira azviita mwari, saka nei vari kumupomera vachidai?
VaJudha vanofunga kuti masimba ari kunzi naJesu anawo anofanira kunge ari aMwari chete. Somuenzaniso vanofunga kuti hapana munhu anogona kuita zvinotaurwa naJesu nezvemakwai paanoti; “Ndinoapa upenyu husingaperi.” (Johani 10:28) Chisiri kufungwa nevaJudha ndechekuti Jesu ataura pachena kuti akapiwa simba naBaba vake.
Achiramba zvavari kumupomera, Jesu anobvunza kuti: “Hazvina here kunyorwa muMutemo wenyu [pana Pisarema 82:6], kuti, ‘Ndakati: “Muri vanamwari”’? Kana iye akashevedza vaya vakaunzirwa shoko raMwari kuti ‘vanamwari,’ . . . munoti kwandiri uyo Baba vakatsvenesa, vakatuma munyika, ‘Unomhura,’ nokuti ndati, Ndiri Mwanakomana waMwari here?”—Johani 10:34-36.
Magwaro anototaura nezvevatongi vanotonga zvisina kururama achivati ‘vanamwari.’ Saka vaJudha ava vangapa Jesu mhosva sei paari kuti “Ndiri Mwanakomana waMwari”? Anobva ataura chimwe chinhu chinofanira kubva chavaratidza chokwadi nezvake paanoti: “Kana ndisiri kuita mabasa aBaba vangu, musanditenda. Asi kana ndiri kuaita, kunyange musinganditendi, tendai mabasa acho, kuti musvike pakuziva uye murambe muchiziva kuti Baba vari pamwe neni uye ini ndiri pamwe naBaba.”—Johani 10:37, 38.
Mashoko aJesu anoita kuti vaJudha vade kuedza kumubata asi anovatiza sezvaakamboita. Anobva muJerusarema oyambuka Jodhani oenda kunzvimbo yakatanga kubhabhatidzwa vanhu naJohani makore anenge mana adarika. Nzvimbo iyi inofanira kunge isiri kure nekumaodzanyemba kweGungwa reGarireya.
Vanhu vakawanda vanouya kuna Jesu voti: ‘Johani, haana kuita kunyange chiratidzo chimwe chete, asi zvinhu zvose zvakataurwa naJohani pamusoro pomunhu uyu zvose zvaiva zvechokwadi.’ (Johani 10:41) Naizvozvo vaJudha vakawanda vanotenda muna Jesu.


text:
Zvinorevei ‘Kukudza Baba Naamai Vako’?
Dhaunirodha
Mhinduro yeBhaibheri
Murayiro wekuti “kudza baba vako naamai vako” unowanika kakawanda muBhaibheri. (Eksodho 20:12; Dheuteronomio 5:16; Mateu 15:4; VaEfeso 6:2, 3) Murayiro uyu une zvinhu zvina zvinokosha zvinofanira kuitwa.
Vakoshese. Unokudza baba naamai vako nekutenda zvavakakuitira. Unoratidza kuti unovakoshesa nekushandisa mazano avanokupa. (Zvirevo 7:1, 2; 23:26) Bhaibheri rinokukurudzira kuti uone vabereki vako ‘serunako’ rwako, uye izvi zvinoreva kuti unofanira kudada navo.—Zvirevo 17:6.
Vateerere. Kana uchiri mudiki, unokudza baba naamai vako paunovateerera uchiratidza kuti unobvuma kuti vakapiwa simba naMwari. VaKorose 3:20 inoudza vechidiki kuti: “Teererai vabereki venyu pazvinhu zvose, nokuti izvi zvinofadza kwazvo munaShe.” Kunyange Jesu paaiva mudiki aiteerera vabereki vake.—Ruka 2:51.
Varemekedze. (Revhitiko 19:3; VaHebheru 12:9) Unofanira kuvaremekedza nezvaunotaura uye nematauriro aunozviita. Dzimwe nguva vabereki vanoita zvinhu zvinoita kuti zvikuomere kuvaremekedza. Kunyange zvakadaro, vana vanogona kukudza vabereki vavo nekusataura kana kuita zvinhu zvinoratidza kusavaremekedza. (Zvirevo 30:17) Bhaibheri rinodzidzisa kuti kutuka baba kana amai vako imhosva yakakura.—Mateu 15:4.
Variritire. Vabereki vako pavanokwegura, vanogona kuda kubatsirwa. Unogona kuvakudza nekuedza nepese paunogona napo kuti uvape zvavanenge vachida. (1 Timoti 5:4, 8) Semuenzaniso, Jesu ava pedyo nekufa, akaronga kuti amai vake vazova neanovachengeta.—Johani 19:25-27.
Nhema dzinotaurwa nevamwe nezvekukudza baba naamai
Zvavanotaura: Kuti ukudze baba naamai vako, unofanira kuteerera zvese zvavanotaura, wozvishandisa mumba mako.
Chokwadi nezvenyaya iyi: Bhaibheri rinodzidzisa kuti unofanira kuwirirana nemunhu wawakaroorana naye kupfuura chero ani zvake weukama. Genesisi 2:24 inoti: “Murume achasiya baba vake naamai vake uye achanamatira mudzimai wake.” (Mateu 19:4, 5) Vanhu vakaroorana vanogona kubatsirwa nemazano avanopiwa nevabereki vavo uye navanatezvara, vanavamwene kana vanaambuya. (Zvirevo 23:22) Kunyange zvakadaro, vakaroorana vanogona kuronga kuti veukama vanofanira kugumira papi pakuvaudza zvekuita mumba mavo.—Mateu 19:6.
Zvavanotaura: Hakuna ane simba rakaenzana nerina baba naamai.
Chokwadi nezvenyaya iyi: Kunyange zvazvo Mwari akapa vabereki simba mumhuri, simba rine munhu wese rine parinogumira uye haripfuuri rina Mwari. Semuenzaniso, rimwe dare repamusoro parakaudza vadzidzi vaJesu kuti vasateerera Mwari, vakapindura kuti: “Tinofanira kuteerera Mwari somutongi panzvimbo pevanhu.” (Mabasa 5:27-29) Saizvozvowo, vana vanofanira kuteerera vabereki vavo “munaShe,” kureva kuti vanofanira kuteerera zvinhu zvese zvisingapesani nemitemo yaMwari.—VaEfeso 6:1.
Zvavanotaura: Kuti ukudze baba naamai vako unofanira kunge uchipinda chechi yavo.
Chokwadi nezvenyaya iyi: Bhaibheri rinotikurudzira kuti tiongorore zvatinenge tichidzidziswa kuti tione kuti ndezvechokwadi here. (Mabasa 17:11; 1 Johani 4:1) Munhu anoita izvozvo anogona kusarudza chechi yakasiyana neyevabereki vake. Bhaibheri rinotaura nezvevashumiri vaJehovha vakatendeka vakati kuti vakanga vasinganamati vanamwari vevabereki vavo. Vamwe vevashumiri ava ndiAbrahamu, Rute, uye muapostora Pauro.—Joshua 24:2, 14, 15; Rute 1:15, 16; VaGaratiya 1:14-16, 22-24.
Zvavanotaura: Kuti ukudze baba naamai vako, unofanira kuitawo mitambo yavanoita yekuremekedza madzitateguru.
Chokwadi nezvenyaya iyi: Bhaibheri rinoti: “Jehovha Mwari wako ndiye waunofanira kunamata, uye ndiye oga waunofanira kuitira basa dzvene.” (Ruka 4:8) Munhu anonamata madzitateguru ake anogumbura Jehovha. Bhaibheri rinotodzidzisa kuti “vakafa havana kana chavanoziva.” Vakafa havatombozivi kuti pane ari kuvaremekedza; havagoni kubatsira vapenyu kana kuvakuvadza.—Muparidzi 9:5, 10; Isaya 8:19.


text:
Mutungamiri wenyika, VaRobert Mugabe, vaparurwa zviri pamutemo kugadziridzwa kwemugwagwa weBeitbridge Harare.
Izva zvaitirwa pamabiko aitirwa paChaka.
Vakuru vakuru vekambani yekuAustria yeGeiger International, iyo yakapihwa basa rekugadzira mugwagwa we Beitbridge-Harare uye Harare-Chirundu vakasvika muHarare neChitatu nendege yeEmirates Airways kuti vave pagungano rekuparurwa zviri pamutemo kwekutanga kuvakwa kwemugwagwa uyu.
Pasi pechibvumirano chehurumende nekambani iyi chinonzi Build Operate Transfer, kambani iyi ndiyo inenge ichitora mari yemitero inobhadharwa kushandisa mugwagwa uyu kwemakore makumi maviri nemashanu.
Mugwagwa uyu uri kutarisira kugadzirwa nemari inosvika bhiriyoni imwe chete yemadhora.
Gurukota rezvekutakurwa kwezvinhu, Doctor Joram Gumbo, vanoti mugwagwa uyu wakakosha zvikuru munyaya dzezvehupfumi mudunhu rose rekuchamhembe kweAfrica.


text:
PCWorld, aitungamirira rokudzokorora nzvimbo Laptops, mapiritsi, iPads, pakombiyuta hrs, vaidhinda.
Lifehack, tsime kuti mazano kuvandudza zvose zvoupenyu hwedu.
CNET, nzvimbo inocherechedza zvose ichangobva mutengi michina Kubudirira.
Softonic ndiyo nzvimbo kuwana zvakanakisisa zvikumbiro mudziyo wako.
chirongwa ichi akaita zvose zvandaida kuti kuita uye zvakawanda. Kana kombiyuta yangu yakadonha isingasviki mwedzi pashure Ndakatenga purogiramu, Support peji Wondershare 'kuti ini anotungamirirwa kuburikidza apiwa kunyoresa chigadzirwa. Couldn''t kuva vanofara.
Ndine yakaputsika Android date kupora Software kwechinguvana zvino uye vakashandisa pamusoro siyana hofisi dzeserura. Haugoni kudavira kuti nhare dzakawanda kuti akaputsa mumwe mumwe vhiki. Izvi zvinondibatsira Nokutsiva nemakasitoma mashoko uye magwaro anokosha kubva zvavanoshandisa.
Dr. Fone ane kusimba nyore UI pamwe akatsanangura zvinoshamisa danho nedanho instructions, saka hapana anogona kuenda zvakaipa. Ndicho yakanakisisa Data Recovery Software Ndakasvika mhiri.
Dr.Fone ndiye ichangoburwa shamisa chigadzirwa akasikwa, Unbeatable, kumbofunga kure, pfungwa zvinoshamisa, trully kukuru. Izvi ungati, Dr.Fone zvakachinja chiso Android pacharo kupinda hachizi chiso itsva. Dr.Fone Anoshanda ose zvigadzirwa, mano kunyange kusvikira duku micro chip. Richaita nyika kutendeuka vazhinji kudaro, minhenga itsva zvinoshamisa, kwete chete kuti, sei anogona kuita zvose uye chinhu. chero uye zvisinei. Chinhu nesimba kuti.
Tendai Mwari kuti chirongwa ichi akunoita zvishamiso !!!!!!!!! It vakawana vose TXT ndakanga saka kutsvaka wokwaEfremu kufara EEK =) I zvachose kutokurudzira ichi =) Mwari Bless
Ndakafunga kuti ndakanga ndarasikirwa vanasikana vangu dzakanaka 16 okuberekwa mapikicha uye mavhidhiyo nokusingaperi. software iyi akaponesa nepfungwa dzangu !! Kana paiva yepamusoro rating, Dr fone chokwadi ndiye kundoitora neni. Uye handina kuwana chinhu kuti ndinzwe kuti nzira pamberi. Ini iyeni akapinda paIndaneti vachitsvaka fomu remitemo nekuti mari yangu vakanga yakaderera kuti ini couldn''t mari uye yave achichema kusvikira Ndakawana chimwe uye akashatirwa kuti hafu mutengo !! Mazvita dr.fone !!


text:
MOVENDUHKA-Muhameni gombongarero zanavenye gekuto Ben Amathila katente asi kamarada Sam Nujoma gelike gokuvhura kureta uwa mombunga ezi yipo ose wokuhupako tudjobwane mpora zosirongo esi.Apa kageve siuyungwa sendi zokuhulilira mombongarero zanavenye,Amathila katente asi posiruwo esi tuna kara ngesi Nujoma gelike gokuvhura kureta ukumwe mombunga ezi,ezi gagendesa dogoro ngesi.Ame kwafumadeka Nujoma asi guhya muhoko mokutumbura muntu asi guhya koyili warugana eyi ngava pira kudivara yipo asi eyi garugana kapi ngatu yidivara. Age kageve marondoro asi vaNamibia vahatarerera mbunga zaSWAPO zife ndi zilihane momununu morwa eyi ngayitulisa Namibia akare sirongo sina kupayima.Namibia naso kuna kara simwe soyirongo yaAfrika.Nsene SWAPO akara neparu lyedona sirongo nasinye tasimono siponga.Muntu ogu gamwena katente asi mbunga zaSWAPO naNujoma varugana unene vareta sirongo dogoro papa sina kara ngesi neina morwa ruhepo norunyando oru vamona vanakadi novanagara wosirongo esi.Simpe kagwedereko asi mbunga zaSWAPO kuna kara simpe noyitumbukira mokugendesa sirongo esi pwahana utjirwe.Muntu ogu gakere nare mombongarero zanavenye katente asi sirongo kuna kugendapo nawa kutunda tupu kemanguruko dogoro nomvhura edi 17,mpora noupolitika kwayikeverera.Mokukwama mwendi elituromo nekungo twayisikisamo.Ministera gwanare gongesefa nomarandesero katente asi kwahana yimaliwa,kapi takukara nondja ndi uturo,ntani nkenye gumwe ogu ana kara mevango lyoyirugana tagazara kurugana yoyidona yipo asi agwane nondja ndi uturo.Age simpe katente asi koveli vaNamibia ava vana kara asi eparu lyawo kapi lina wapa vana hara asi ngano liwape. Mokureta epopero olyo kovantu ava vana kara asi kapi ava rugana ndi woruhepo vahepa kuvaronga ndi kuvadeura yipo asi kapi tatu vhuru kuyirundurura nampili ngapi vana kutupura ndiro twahepa kuyirugana.Amathila katente asi muntu-muntu eparu lyendi vahepa kulipopera ngano kuvhura varugane yininke yoyidona eyi yina pilire kuwapera kuyirugana muntu ndi tayifana ngwendi asi yikoroma yina danenepo.Muntu ogu gakara asi eparu lyendi kuna wapa ndi kuna kulikeverera nage kuzuvha asi yinke vana hara vantu.Vaholi zendi mombongarero zanavenye kava muharere erago.Nora Schimming-Chase gwaCoD ogu kamutumbwire asi Boetie Ben age kwamoneka ngomuntu galituramo moyirugana yombongarero zanavenye nonokomitiye edi vamuhorowera.Ose natu mupumbwa nokutanta asi tuna zumbanesa muntu gomagano.Age kamuharerere erago meparu lyendi ntani ngamudiworoka narunye narunye neharo nouwa wendi ngwendi utovara wochocolate.Silyo sombongarero zanavenye goSWAPO, Hidipo Hamutenya kamufwatwilire asi Ben mugara gamwena ogu gatjira nkenye apa kukara moyininke yoyidona.Age mugara gomuwa gamwena,Hamutenya ogu gayagusire evango lyaBen lyouministeli wonongesefa yimo ana kumutanta ngoso. Amathila mugara gomasanseko ano yiyo kamuharerere eparu lyewa moukaro wendi.Nkuru ministera Nahas Angula katente asi Amathila ependa gakondjerere sirongo esi simanguruke noumpitisili wendi.Age kamutjangwilire asi mugara apurakene ogu gahara kulituramo kulikunda dogoro vagwane ekohonono.Nkuru ministera katente asi vaNamibia vahepa kulipopera komapiyagano nokupira kulizuvha.Amathila ogu ana kara ngesi nomvhura 69,katente asi age simpe takara silyo sopoliti birozoSWAPO nosilyo sokomitiye zontjima-ntjima zoSWAPO.Age takalituramo mounandima nokukatjanga eparu lyamwene.
#WEATHER
Windhoek,NA
light rain
29.4 ° C
30 °
29 °
23%
2.6kmh
92%
Sun
29 °
Mon
30 °
Tue
26 °
Wed
28 °
Thu
31 °


text:
MDC inotungamirwa naVaMorgan Tsvangirai inoti hurongwa hwekuumba mubatanidzwa wemapato anopikisa huri mugwara kunyange hazvo nguva iri kupera pakatariswa nguva ichaitwa sarudzo gore rinouya.
Vakava meya wechitema wekutanga muguta reBulawayo, VaNaison Ndlovu, vanoshaya.
Kutongwa kwaPastor Phillip Mugadza kwoendeswa kuConstitutional Court zvichitevera kugunung’una kwaVaMugadza vachiti vari kutyorerwa kodzero dzavo panyaya yavari kupomerwa.
Vagari vekuDzivarasekwa vofara zvikuru nekutariswa maziso pachena mushure mekubatsirwa nesangano reLion’s Club of Harare West neMugovera wapfuura.
Muchirongwa cheLiveTalk na8pm tiri kutarisa mamiriro akaita zvinhu munyaya dzehurongwa hwemubatanidzwa wemapato anopikisa.
Kana muchida kupinda muchirongwa ichi, kanawo kutumira mashoko kuStudio7, shandisai WhatsApp panhamba dzinoti 001 202 465 0318.
Vanoda kuteerera Studio7, tibateyi na7pm pamasaisai anoti 909 am ne 4930 Kilohertz paShortwave mazuva ose.
Musakanganwa kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu.